Gradsko veće: formirana Komisija za izbor partnera za realizaciju gasifikacije, nadoknada štete za ujede pasa, izmirenje sudskih troškova mesnih zajednica, rešavanje po tužbama građana - Raski Portal\nredakcija3 December 4, 2018\t0 Komentara\nNa sedamdeset trećoj (vanrednoj) sednici Gradskog veća grada Kraljeva 21 tačka dnevnog reda se našla pred većnicima.\nGradonačelnik grada Kraljeva dr Predrag Terzić, u obraćanju medijima, najpre je naglasio je važnost prve tačke dnevnog reda koja se odnosila na razmatranje Predloga rešenja o obrazovanju Komisije – Stručnog tima za sprovođenje postupka izbora strateškog partnera za realizaciju gasifikacije široke potrošnje na teritoriji grada Kraljeva, koju su većnici i izglasali.\nGradonačelnik je istakao da je na prethodnoj sednici Skupštine grada usvojena Odluka o gasifikaciji, a na današnjoj sednici Veća doneta Odluka o formiranju Komisije odnosno stručnog tima.\n„Sredstva koja su planirana za 2018. godinu za naknadu štete su višestruko premašena, jer se veliki broj građana Kraljeva javio zbog ujeda pasa koji nemaju vlasnika. U toj situaciji grad Kraljevo je dužan da nadoknadi štetu. Kako su neki građani tužili grad, pristigle su presude sudova i moramo da nadoknadimo taj iznos sredstava. Ali i drugi građani, koji nisu želeli da tuže grad nego su se obratili Komisiji, i koji su pristali da se sporazumno sa gradom Kraljevom dogovore o nadoknadi štete, nisu u potpunosti isplaćeni, tako da je bilo neophodno da opredelimo sredstva iz tekuće budžetske rezerve kako bismo pokrili i jedne i druge troškove. Previše novca dajemo u ove namene, kao što je na sednici Gradskog veća izneo rukovodilac Odeljenja za privredu i finansije, radi se o 30.000.000 dinara“, rekao je gradonačelnik obrazloživši da će sav novac koji je opredeljen na sednici Veća ići za nadoknadu onim građanima koje su ujeli psi koji nemaju vlasnika, bez obzira da li su tužili grad i dobili presude ili su se dogovorili sa gradom i potpisali Sporazum, uz napomenu da je izvršenje na toj poziciji već sada 100%.\nGradonačelnik je istakao da je neophodno opredeliti novac i onim mesnim zajednicama koje duguju novac, na prvom mestu za struju koja se koristila za pumpe, za funkcionisanje njihovih seoskih vodovoda ili za struju koja je korišćena u kapelama na grobljima.\n„Iz budžeta grada Kraljeva obezbeđujemo novac za funkcionisanje mesnih zajednica, za njihove materijalne troškove, struju, vodu i druge troškove. Imamo plan prema kome se zna koliko novca je optimalno za funkcionisanje neke od mesnih zajednica. One su ta sredstva višestruko premašile na taj način što su struju koristile i u druge namene, a ne samo za mesnu zajednicu“, rekao je Terzić i dodao:\n„Ukoliko imate pumpu za vodu i snabdevate vodom stanovnike, potpuno je normalno da oni plaćaju vodu i da se od tih sredstava na prvom mestu izmire dugovi prema „Elektroprivredi Srbije“, a onda da se novac koristi i za druge troškove održavanja postojećih vodovoda. S obzirom na to da je njihova naplata jako niska, oni nisu plaćali struju, a Centralni registar faktura predviđa da svaki račun mora da se plati u roku od 45 dana. Ukoliko mesna zajednica kao korisnik budžeta grada Kraljeva ne isplati račun u roku od 45 dana, grad dolazi u jako tešku situaciju jer se blokiraju transferi prema gradu i iz tog razloga moramo da izmirujemo i ove račune koje prave saveti mesnih zajednica i ustanove i svi drugi ljudi koji se, nažalost, ponašaju neodgovorno u ovoj situaciji. Vi treba da trošite onoliko koliko vam je neko opredelio para“, rekao je predsedavajući Gradskim većem.\nPrema rečima grdaonačelnika, nije u redu da, za razliku od onih predsednika mesnih zajednica koji su jako korektni neko ne izmiruje svoja dugovanja računajući da će to neko drugi učiniti umesto njih. Istakao je kao pozitivan primer predsednike saveta mesnih zajednica koji se trude da u svom mestu što je moguće više utiču na poboljšanje života građana, da obezbede što je moguće više novca i za asfaltiranje i za kanalizacionu mrežu i za vodovodnu mrežu i za rasvetu i da organizuju društveni život u svojim mestima i da pomognu fudbalskom klubu.\n„Na svu sreću, većina predsednika mesnih zajednica su pošteni, časni i odgovorni ljudi, ali neki ne spadaju u tu gurpu“, rekao je Terzić objasnivši da se radi o sudskim sporovima koji su nastali znatno ranije, najpre sudski sporovi koji su vođeni sa „Elektroprivredom Srbije“, zato što su izvođeni određeni radovi na izgradnji elektromreže, odnosno javne rasvete u tim mestima i koje su potpisivale mesne zajednice u to doba sa „Elektrosrbijom“.\n„Kasnije je došlo do sporova između mesnih zajednica i ovog preduzeća, grad se uključio na taj način što je Gradsko pravobranilaštvo štitilo interese mesnih zajednica. Dakle ove dugove nisu napravili predsednici mesnih zajednica i članovi saveta u ovom sazivu već oni datiraju iz prethodnog perioda“, pojasnio je gradonačelnik.\nČlanovi Gradskog veća grada Kraljeva su razmatrali i žalbe građana izjavljene na rešenja Odeljenja za inspekcijske poslove Gradske uprave grada Kraljeva.\nTags: Formirana Komisija za izbor partnera, gradsko veće, info24, Kraljevo, portal www.raski.rs, Raska


Dr Branko Rudić je specijalista plastične, rekonstruktivne i estetske hirurgije koji radi u Subotici i Beogradu. Kroz stalna usavršavanja Dr Rudić prati svetske trendove i primenjuje nova dostignuća u oblasti estetske, plastične i rekonstruktivne hirurgije.\nDr Branko Rudić je radio na Vojnomedicinskoj akademiji šest godina gde se specijalizirao u oblasti plastične, rekonstruktivne i estetske hirurgije. Profesionalna usavršavanja tokom godina nastavlja putem svetskih kongresa i stručnih sastanaka u oblasti plastične hirirgije i estetske medicine.\nKada govorimo o njegovom dugogodišnjem radu sa pacijentima, njega posebno karakteriše neposedan pristup u komunikaciji sa pacijentima i fokus na estetiku lica i tela kod žena i muškaraca.\nUklanjanje mladeža, tumora i promena na koži\nPodmlađivanje 3D i COG nitima\nMedicinski fakultet Univerziteta u Novom Sadu od 2004\nCentrar za borbu protiv narkomanije „ENPRONA“\nOsnivač i ćčan.\nSrpsko udruženje za plastičnu rekonstruktivnu i estetsku hirurgiju – SRBPRAS\nZakažite pregled kod Dr Branko Rudić


Nemački poslanik Juratović kod Vučića – Balkanekspresrb.rs\nPremijer Vučić zahvalio je poslaniku Juratoviću na njegovom doprinosu unapređenju međusobnog razumevanja i poverenja u srpsko-nemačkim odnosima, kao i na podršci evropskom putu Srbije\nALEKSANDAR VUČIĆ razgovarao je danas sa poslanikom Bundestaga iz redova Socijaldemokratske partije Nemačke Josipom Juratovićem. Sastanku je prisustvovao i ambasador SR Nemačke u Srbiji Aksel Ditman.\nPremijer Vučić zahvalio je poslaniku Juratoviću na njegovom doprinosu unapređenju međusobnog razumevanja i poverenja u srpsko-nemačkim odnosima, kao i na podršci evropskom putu Srbije.\nSrpski premijer i poslanik Bundestaga naglasili su potrebu očuvanja stabilnosti Zapadnog Balkana kao osnove napretka celog regiona. Juratović je rekao da se zalaže da Zapadni Balkan ostane u fokusu nemačke spoljne politike. On je pozitivno ocenio doprinos premijera Vučića unapređenju odnosa u regionu, istakavši zadovoljstvo zbog realizacije ideje o uspostavljanju Regionalne kancelarije za saradnju mladih na Zapadnom Balkanu.\nPremijer Vučić je u razgovoru sa poslanikom Juratovićem izrazio zahvalnost nemačkoj kancelarki Angeli Merkel na inicijativi za pokretanje Berlinskog procesa kao izuzetno značajnom za saradnju i stabilnost u regionu.♦\nTagsAleksandar Vučić Josip Juratović


KO SDA Sarajevo: Konakovićeva stranka lupeta bez odgovornosti, nikad nije dala nikakav doprinos NATO putu - Index.ba\nKO SDA Sarajevo: Konakovićeva stranka lupeta bez odgovornosti, nikad nije dala nikakav doprinos NATO putu\nNakon saopćenja Naroda i pravde u kojem su naveli kako je Bakir Izetbegović, predsjednik SDA, svojim posljednjim izjavama potvrdio kako je u suštini odustao od NATO puta, oglasio se KO SDA Sarajevo. Saopćenje prenosimo u cijelosti.\n-Saopćenje stranke «Narod i pravda» predstavalja izraz neznanja zluradog populizma, koji bi radi svojih stranačkih ciljeva volio da je NATO put BiH doveden u pitanje. Na žalost kantonalne stranke NiP, od toga nema ništa, jer država BiH ostaje čvrsto na putu NATO integracija, a prvi korak je realizacija obaveza u okviru MAP-a, kroz konkretno rješenje za slanje ANP-a.\nTežnja NIP-a da se miješa u pitanja o kojima nema znanja niti iskustva, predstavljaju neozbiljan pokušaj da skrenu pažnju s činjenice da u Kantonu Sarajevo nemaju nikakvih suštinskih rezultata, osim niza afera u kojima je dokazano da su opljačkali budžetski novac (afera u Turističkoj zajednici), brutalno prekršili zakone (ostavka ministrice Bogunić) i da zapošljavaju svoje nesposobne kadrove u kantonalna preduzeća (slučaj Damir Saračević u VIK-u) i dr.\nUmjesto da se štetočinski bavi stvarima za koje mu narod nije dao povjerenje, neka Konaković kaže šta je konkretno, kao kantonalna vlast, uradio po pitanju sankcija menadžmenta TVSA zbog emitiranja filma «Tužilac, branilac, otac i sin», u kojem se negiraju presude ICTY-a i vrijeđaju žrtve genocida\nPrethodni članakOko 500 vatrogasaca gasi šumski požar u Portugalu\nNaredni članakStabilno vrijeme naredna četiri dana


Specijalistička urološka ordinacija TTC (Termo Terapijski Centar) je osnovana aprila 1997. godine i od tada neprekidno radi.\nIme je dobila je dobila po metodi koja je tada uvedena u našu zemlju: termoterapiji prostate. Ova metoda koja se u svetu primenjuje od 1992. godine tada je prvi put uvedena kod nas. Do sada je ovom metodom tretirano blizu 600 pacijenata uglavnom zbog uvećane prostate. Jedan broj pacijenata je lečen termoterapijom zbog hroničnog prostatitisa. Savremeni lekovi sada sve više potiskuju potrebu za primenom termoterapije.\nPored termoterapije prostate bavimo se kompletnom urološkom dijagnostikom. Ordinacija raspolaže ultrazvučnim aparatom sa specijalnom bioptičkom transrektalnom sondom koja se koristi za TRUZ biopsiju prostate. Preko 1000 učinjenih biopsija nas svrstava u lidere u ovoj vrsti dijagnostike. U dijagnostici oboljenja prostate i bešike se koristi uroflowmetar, aparat za merenje protoka urina koji je neophodan u cilju sagledavanja funkcionalnog stanja donjeg urinarnog sistema.\nPromene u mokraćnom kanalu i u mokraćnoj bešici se uočavaju uz pomoć cistoskopa, aparata koji omogućava direktno sagledavanje unutrašnjosti ovih organa. U slučaju da se uoče promene može se izvršiti njihovo otklanjanje (elektroresekcija uz pomoć eletrokautera).\nGlavni adut ordinacije, pored savremene opreme, je stručnost i odgovornost urologa. Veliki broj stalnih pacijenata kao i priliv novih pacijenata koji se uglavnom javljaju na preporuku zadovoljnih pacijenata ili kolega, su naš najveći uspeh. Svrha ovog prikaza je da pokaže potencijalnim pacijentima šta se radi u ordinaciji, ali ima i edukativni karakter s obzirom da je mali broj sajtova na našem jeziku koji daju informacije o problematici kojom se bavimo.\nUpitnici imaju funkciju da olakšaju prikaz tegoba koje pacijent ima. Na ovaj način može da se samotestira, ali svrha mu je da se pacijent lekaru javi sa popunjenim upitnikom čime se olakšava pregled.\nUpitnik u vezi simptoma poremecaja mokrenja (PDF)\nInternacionalni Prostata Simptom Skor (PDF)\nIinternacionalni index erektilne funkcije (PDF)\nUpitnik o muškoj neplodnosti (PDF)


Izdvajamo sa 49.redovne sjednice Vlade Bosansko-podrinjskog kantona Goražde\nZa rješavanje stambenih potreba boraca i članova njihovih porodica odobrena jednokratna i bespovratna sredstva u iznosu od 130.000 KM !!!\nNa svojoj 49.redovnoj sjednici Vlada BPK-a Goražde odobrila je Ministarstvu za privredu isplatu sredstava za podsticaj u poljoprivredi u ukupnom iznosu od 15.755 KM. Podsticaj za juli, august i septembar 2006. godine dobiće farmeri koji se bave proizvodnjom mlijeka, kao i poljoprivredni proizvođači koji se bave plasteničkom proizvodnjom i proizvodnjom meda, te proizvodnjom konzumne i industrijske jabuke.\nMinistarstvo za privredu BPK-a Goražde dobilo je od Vlade saglasnost i na Instrukcije o uslovima i načinu ostvarivanja nadoknade štete za domaće životinje od najezde divljači (vuka, pasa lutalica i drugo) i elementarnih nepogoda (udara groma, poplava, požara i drugih sličnih nepogoda) na području Bosansko – podrinjskog kantona Goražde. Saglasnost je data i na izmjene i dopune Programa o izmjenama i dopunama Operativnog programa održavanja cesta na području Bosansko – podrinjskog kantona Goražde za 2006.godinu. Vlada je sa 3000 KM podržala i realizaciju Programa Zemljoradničke zadruge “Agrodrina”, pod nazivom “Proširenje proizvodnje jagodičastog sadnog materijala”.\nMinistar za privredu dobio je od Vlade BPK-a Goražde saglasnost za zaključenje ugovora sa privrednim društvima: “KOTEKS” d.o.o. Tešanj o isporuci šumarske opreme, u vrijednosti od 9.962,55 KM, Kaja – Company” d.o.o. Goražde o izvođenju radova na izradi potpornog zida i saobraćajnice Obarak u Goraždu, u vrijednosti od 20.534,60 KM, „MARKAN” d.o.o. Goražde o izvođenju radova na sanaciji puteva za raseljena lica, u vrijednosti od 29.900 KM i SPD “CESTA 100” Goražde o izvođenju radova na sanaciji nekategorisanih puteva na području Općine Goražde i okolnih općina, u vrijednosti od 27.280 KM.\nNakon uvodnog obrazloženja koje je dala ministrica Nermana Sofović, Vlada BPK-a Goražde dala je saglasnost ministrici za boračka pitanja Bosansko – podrinjskog kantona Goražde da potpiše Ugovor o ustupanju radova na izradi i ugradnji šehidskih nišana sa d.o.o. “MERMER” Goražde. Iz budžeta Ministarstva za boračka pitanja odobrena su i novčana sredstva u iznosu od 130.000 KM za dodjelu jednokratne, bespovratne pomoći za rješavanje stambenih potreba boraca i članova njihovih porodica.\nU nastavku sjednice, na prijedlog resornog ministra Muhameda Hadžića, članovi Vlade BPK-a Goražde odobrili su isplatu novčanih sredstava u visini od 57.497,36 KM firmi “Kaja-Company” d.o.o. Goražde za naknadu troškova po IV privremenoj situaciji unutrašnjeg opremanja zgrade “DOM.” Usvojene su i odluke o odobravanju novčanih sredstava: Udruženju građana za pomoć mentalno retardiranim osobama Bosansko-podrinjskog kantona Goražde, u iznosu od 600 KM za pomoć u radu Udruženja; Udruženju žena “Goraždanke” Goražde, u iznosu od 1.000 KM za realizaciju Projekta – “Edukacijom protiv karcinoma dojke”, te jednokratnu novčanu pomoć u iznosu od 1.000 KM za liječenje Elvina Karkelje.\nVlada je na ovoj sjednici imenovala Organizacioni odbor i usvojila Program za obilježavanje 25.novembra-Dana državnosti BiH, kao i niz odluka o odobravanju novčanih sredstava od kojih izdvajamo: Odluku o odobravanju novčanih sredstava u iznosu od 11.500 KM Bošnjačko-planinarskom društvu “Goražde-Maglić” za stavljanje krova i potpuno građevinsko zatvaranje objekta planinarskog doma na Rudoj glavi i Odluku o jednokratnoj novčanoj pomoći u iznosu od 2.000 KM Samouk Adnanu za operativno liječenje.


Integrisana dozvola: zašto ih zagađivači ne dobijaju u Srbiji?\nJovan Rajić, advokat\nPriča počinje 2004. godine, kada je Narodna skupština Srbije usvojila niz zakona o životnoj sredini, između ostalog - Zakon o integrisanom sprečavanju i kontroli zagađenja. Ovi zakoni su usvojeni u okviru usklađivanja pravnog sistema Srbije sa zakonodavstvom EU. Međutim, zakoni nisu u dovoljnoj meri provedeni u praksi.\nZakon o IPPC-u je uveo potpuno novu vrstu upotrebne dozvole za zgrade i aktivnosti koje mogu uticati na zdravlje ljudi i / ili životnu sredinu, kao što su: prostorije za proizvodnju energije, prostorije koje rade u mineralnoj i hemijskoj industriji, upravljanje otpadom itd. Integrisana dozvola je konačna dozvola koja se dobija pre puštanja u rad objekata.\nIako je pravno obavezujuće, samo 18 od 227 objekata (do sada registrovanih kao onima kojima je potrebna integrisana dozvola) rade sa ovom dozvolom. Postoji nekoliko razloga za ove loše statističke podatke, neki od njih su objektivne prirode.\nIzdavanje dozvole prati izuzetno složen postupak, pri čemu operateri moraju da pruže obimnu dokumentaciju. Sa druge strane, administrativni kapaciteti nadležnog ministarstva, autonomne pokrajine i, pre svega, lokalnih vlasti su skromni, sa nedovoljno obučenim osobljem. Dalje, velika većina objekata nema dozvolu za gradnju i/ili upotrebnu, vodnu i/ili druge dozvole ili licence potrebne kao preduslov za njeno izdavanje.\nIzdavanje dozvole podrazumeva pripremu različitih tehničkih izvještaja i analiza koje su vrlo složene i skupe. S obzirom na to da su mnogi objekti stari nekoliko decenija i da su mnogi njihovi korisnici preduzeća u lošoj finansijskoj situaciji (ili čak u stečaju), nije realno očekivati da će u ovaj proces uložiti svoja sredstva - posebno pošto je praksa pokazala nedostatak sankcija za one koji ne poštuju pravno obavezujuću proceduru a dobiju dozvolu.\nU međuvremenu, Zakon je jednom izmenjen, ali amandmani nisu bili fundamentalni i nisu ubrzali proceduru. Rok za dobijanje integrisanih dozvola za sve objekte već je produžen i postavljen je za kraj 2020. godine. Međutim, skoro je sigurno da ovaj rok neće biti poštovan, jer je malo verovatno da će svi koji zahtevaju dozvole za njihove objekte ih zaista i dobiti.\nPored toga, zakonodavstvo EU je dodatno poboljšano usvajanjem nove Direktive EU o industrijskim emisijama (2010/75 / EU), koja je složenija od prethodne i koja uvodi dodatne novosti koje bi trebalo tek sprovesti u domaće zakonodavstvo.\nZbog navedenog, ne iznenađuju najave o tome da će Zakon biti izmenjen u bliskoj budućnosti. Ovo je pre svega iz razloga da se domaće zakonodavstvo uskladi sa važećim propisima EU. Međutim, praktični aspekt ne treba zanemariti, a uspjeh predvidjenih prilagođavanja zakona će se, između ostalog, izmeriti i brojem izdatih dozvola u narednom periodu. Na kraju krajeva, 18 dozvola za prvih 13 godina ne može se oceniti kao dobar rezultat.


Lažne poklon kartice i izneverena očekivanja: kako sajber kriminalci varaju i kradu podatke od korisnika\nVesti, 23.07.2018, 07:00 AM\nStručnjaci kompanije Kaspersky Lab otkrili su neobičnu prevaru: sajber kriminalci prave lažne web sajtove za besplatno generisanje poklon kartica, i podatke prevarenih korisnika prodaju drugim sajtovima, na koje preusmeravaju žrtve.\nSajber kriminalci stalno traže nove načine za zaradu, a to ne podrazumeva uvek malvere. Ponuditi nešto vredno a besplatno uvek je isplatljiv marketinški potez. Web sajtovi koji korisnicima nude mogućnost generisanja besplatnih poklon kartica za iTunes, Google Play, Amazon ili Steam, nisu ništa novo. Na primer, legitimne aplikacije kao što su Tokenfire i Svagbucks kupuju kodove kartica od proizvođača i daju ih korisnicima kao nagradu za određene aktivnosti. Sajber kriminalci su očigledno prepoznali popularnost takvih sajtova i odlučili da varaju korisnike koristeći jednostavan algoritam.\nKada se nađe na lažnoj stranici, od korisnika se traži da izabere poklon karticu koju želi kako bi dobio šifru za njeno korišćenje. Nakon toga se pokreće mehanizam prevare. Da bi dobio generisani kod, korisnik prvo mora dokaže da nije robot - da klikne na predloženi link i ispunjava različite zadatke, čiji broj i vrstu određuje partnerska mreža na koju se korisnik preusmerava. Na primer, od njega se može zatražiti da popuni obrazac, ostavi broj telefona ili email adresu, da se pretplati na SMS poruke, instalira adware itd.\nEpilog je predvidljiv: ili se žrtve umore od beskrajnih zadataka, ili konačno dobiju beskorisni kod. Zarada kriminalaca kreće se od nekoliko centi za svaki klik na željeni link, do nekoliko desetina dolara za popunjavanje obrasca ili za pretplatu na usluge koje se plaćaju. Kriminalci, dakle, ostvaruju dobit praktično ne radeći ništa, zarađujući od akcija korisnika na web stranicama partnera, koji, sa druge strane, imaju korist od pristupa ličnim podacima koje mogu koristiti u različite svrhe.\n"Uspeh ovih novih šema prevare zasnovan je na taktici kriminalaca koji iskorišćavaju želju korisnika da nešto dobiju besplatno. Međutim, u najboljem slučaju oni će provesti sate svog vremena radeći nešto bezvredno, a u najgorem slučaju, izgubiće novac a neće dobiti ništa zauzvrat. Dakle, ukoliko želite da dobijete besplatnu poklon karticu, pokušajte da je zaradite na legalnim i pouzdanim sajtovima ", rekao je Ljubov Nikolenko, analitičar web sadržaja u kompaniji Kaspersky Lab.\nKako bi izbegli prevare i gubitak ličnih podataka, istraživači kompanije Kaspersky Lab predlažu korisnicima da prate nekoliko jednostavnih pravila:\nZapamtite da ne postoji stvar kao što je besplatan ručak i uvek tretirajte ponude koje izgledaju previše primamljivo sa dozom skepticizma.\nProverite HTTPS vezu i ime domena kada otvorite web stranicu. Ovo je posebno važno kada koristite web stranice koje sadrže osetljive podatke, kao što su sajtovi za online bankarstvo, online prodavnice, elektornska pošta, društvene mreže itd.\nNikada ne delite svoje osetljive podatke, kao što su prijave i lozinke, podatke o bankovnoj kartici i slični, sa trećim licem. Renomirane kompanije nikada neće tražiti vaše podatke na ovaj način, putem emaila.\nNemojte širiti sumnjive linkove među vašim prijateljima.\nProverite sa kompanijom da li ona zaista deli poklon kartice i da li je taj sajt njihov zvanični partner. Kako biste to uradili, kontaktirajte službu za podršku na zvaničnoj web stranici kompanije.\nKoristite pouzdano sigurnosno rešenje sa bihejvioralno-anti-fišing tehnologijom kako biste detektovali i blokirali spam i fišing napade.


RTCG - Radio Televizija Crne Gore - Nacionalni javni servis :: Politika :: Ne zabranjuje se SNS, već antidržavno djelovanje\nDPS REAGOVAO 09. 08. 2018. 11:27 >> 20:28 57\nDemokratska partija socijalista (DPS) ne traži izmjene Zakona o manjinskim pravima i slobodama kako bi ugasila Srpski nacionalni savjet, već spriječila njegovo antidržavno djelovanje, saopšteno je iz te stranke.\nPredsjednik Savjeta, Momčilo Vuksanović, kazao je, komentarišući najavljene izmjene Zakona u dijelu koji se odnosi na finansiranje rada nacionalnih savjeta, da DPS time želi da ukine tu organizaciju, kako bi ugasila srpske medije i lakše sprovela projekat asimilacije srpskog naroda u Crnoj Gori.\nIz DPS-a su rekli da se Vuksanović u svom reagovanju bavio isključlivo političkim pitanjima, a ne nikako identitetskim ili kulturološkim.\n"Niko nije rekao da će DPS tražiti izmjene Zakona kako bi bio ugašen Srpski nacionalni savjet, već kako bi bilo spriječeno dalje nerezonsko izdvajanje novca iz državnog budžeta onim savjetima koji taj novac troše kako bi podrivali i rušili temelje države Crne Gore", poručili su iz vladajuće partije.\nOni su naveli da je od osnivanja Savjeta do danas država toj organizaciji dodijelila oko pet miliona EUR i da je taj novac uglavnom iskorišten za "perfidno negiranje, blaćenje i podrivanje Crne Gore, kroz različite forme".\n"Jedini cilj koji DPS želi da postigne izmjenama zakona je da takvo buduće djelovanje bilo koje organizacije bude spriječeno, a to je jedino što je u skladu sa Ustavom Crne Gore", istakli su iz te partije.\nKako su kazali, podržaće Vladu i druge organe kako bi se ta materija normativno uredila po evropskim pravilima, u skladu sa demokratskom međunarodnom praksom, uz energičnu primjenu adekvatnih mjera prema svima koji ne poštuju državu Crnu Goru i njene zakone.\nDPS Srpski nacionalni savjet Momčilo Vuksanović\nJačanje identiteta, ali i partijske moći\n09. 12. 2019. 34\n06. 12. 2019. 6


Vila Erato Edipsos ⋆ Fun Travel Agency\nLokacija: Vila se nalazi u centru mesta, na oko 100m od mora.\nOpis: U našoj ponudi su dvokrevetna i trokrevetna studia koja se nalaze na drugom i trećem spratu. Vila ima recepciju, lift, restoran i trpezariju na trećem spratu gde se servira doručak (uz doplatu na licu mesta, 2,5€ po osobi). Svaki studio ima kuhinju, kupatilo/wc, TV, klima uređaj (uključen u cenu), Wi-Fi internet i terasu. Neka studia imaju pogled na more.\n-M/V – Pogled planina\n-S/V – Pogled more\n-ADL – odrasla osoba\n-CHD – deca 0 – 7 godina\n-STD – Studio – jedna prostorija\n-APT – Apartman – jedna spavaća soba + kuhinja ili dve spavaće sobe od kojih je u jednoj I kuhinja\n-DPL – Dupleks apartman – dve spavaće sobe + zasebna kuhinja


Situacija u Bosni i Hercegovini nakon opštih oktobarskih izbora biće predmet rasprave na predstojećem sastanku ministara inostranih poslova zemalja članica Evropske Unije, saznaje RSE iz dobro obaveštenih izvora.\nRadi se o insistiranju Hrvatske da se o BiH raspravlja na ministarkom nivou a ovu incijativu su podržale zemlje koje pripadaju Višegradskoj grupi (Češka, Mađarska, Poljska i Slovačka).\nNe očekuje se usvajanje zakljčaka, ali se najavljuje debata oko svih pitanja koja su u vezi sa situacijom u BiH, uključujući post-izbornu situaciju i pitanje reformi.\nO Bosni i Hercegovini se raspravljalo u protekla dva dana na nivou stalnih predstavnika EU međutim, prema našim saznanjima, neuspeli su napori da se približe stavovi kako bi se izašlo sa zajedničkim saopštenjem EU zbog, hrvatskog tvrdog stava da “hrvatski predstavnik u predsedništvu, treba da predstavljati Hrvate, a ne sve narode”.\nInače hrvatski političari su u nekoliko navrata u Briselu naglasili da načelo ravnopravnosti sva tri konstitutivna naroda ima smisla jedino ako svi imaju predstavnika u trojnom predsedništvu, uključjući Hrvate.\nIzborom Komšića Hrvatska smatra da je ukinuto pravo da Hrvati imaju svog predstavnika.


Nevladin i vladin sektor zajedno da idu ka ostvarivanju ciljeva | Palelive.com\nPočetna Novosti Aktuelnosti Nevladin i vladin sektor zajedno da idu ka ostvarivanju ciljeva\nNa Palama je danas otvorena regionalna konferencija „Saradnja institucija i organizacija civilnog društva“, čiji je cilj jačanje demokratske kulture dijaloga i saradnje institucija vlasti i organizacija civilnog društva u Srpskoj, podsticanje razvoja civilnog društva i dobre uprave.\nRegionalnoj konferencija na Ekonomskom fakultetu prisustvuje i ministar trgovine i turizma Republike Srpske Suzana Gašić, koja je istakla značaj ovog skupa i za Pale i za cijelu Srpsku, navodeći da je cilj uspostavljanje koordinacije i pružanje korisnih informacija među institucijama i organizacijama civilnog društva.\n„Svako ima svoje viđenje, svoj stav o određenim pitanjima. Bitno je da postoji saradnja i povratne informacije sa svih strana da bi postojao ispravan sud o bilo kojoj temi“, istakla je Gašićeva.\nGašićeva je naglasila da resorno ministarstvo ima odličnu saradnju sa civilnim sektorom, te da im mnogo znače povratne informacije koje dobijaju od njih, kao i od organizacija udruženja građana sa kojima sarađuju, jer su to informacije koje treba da usmjeravaju rad ministarstva.\nKonferenciju je otvorila poslanik u Narodnoj skupštini Republike Srpske Spomenka Stevanović, koja je prije početka rekla novinarima da je saradnja javnog i civilnog sektora veoma važna jer od stepena te saradnje u znatnoj mjeri zavisi i nivo razvijenosti.\nOna je navela da će na prezentaciji govoriti o saradnji Narodne skupštine Republike Srpske i nevladinog sektora, ali i poslanika u vezi sa saradnjom sa nevladinim sektorom.\nStevanovićeva je dodala da ima izuzetno korektnu saradnju sa određenim nevladinim organizacijama.\nIzvršni direktor Mreže nevladinih organizacija Republike Srpske i organizator regionalne konferencije Batrić Šekara rekao je da je cilj uspostavljanje dijaloga između institucija vlasti, organizacija civilnog društva, umrežavanje, te izrada javnih politika koje će biti realizovane sa institucijama.\n„Smatramo da su ovakvi događaji neophodni Republici Srpskoj sa stanovišta unapređenja međusektorske saradnje, uspostavljanja dobre prakse i dijaloga koji je neophodan“, naveo je Šekara.\nPrema njegovim riječima, neki od prijedloga koji će uslijediti jesu potpisivanje sporazuma sa institucijama Republike Srpske, organizacijama civilnog društva, a jedan od primjera dobre prakse je otvaranje vladine kancelarije za saradnju sa civilnim društvom.\nŠekara je dodao da je za danas planiran radni dio kome prisustvuju predstavnici različitih institucija vlasti, predstavnici organizacija civilnog društva i iz lokalnih zajednica.\nDirektor Uprave Vlade Srbije za saradnju sa dijasporom i Srbima u regionu Arno Gujon rekao je da će na konferenciji govoriti o nerazumijevanju koje zna da postoji između vladinog i nevladinog sektora da bi objasnio da su im ciljevi slični, te da treba zajedno da djeluju ka njihovom ostvarivanju.\nGujon je istakao da je cilj Uprave za saradnju sa dijasporom i Srbima u regionu prvenstveno očuvanje kulture i identiteta srpskog naroda.\nGradonačelnik Istočnog Sarajeva LJubiša Ćosić rekao je da današnja konferencija na Palama koju organizuje Mreža nevladinih organizacija Republike Srpske govori o značaju saradnje nevladinog sektora i javnih institucija.\nOn smatra da saradnja može biti veoma značajna u dijelu internacionalizacije oblasti, s obzirom na to da se dešava da mnogi javni pozivi za međunarodne projekte ne mogu biti podržani jer nema saradnje lokalne zajednice i organizacija civilnog društava.\n„Mislim da su organizacije civilnog društva korektivi vlasti, odnosno da su spremni da popune stvari koje institucije vlasti, u ovom slučaju gradska uprava ne mogu kvalitetno da urade. Te će organizacije civilnog društva dopreti do ciljnih grupa koje će nekako ispostaviti svoje zahtjeve u odnosu na zahtjeve koje bi ispostavili javnom sektoru“, naveo je Ćosić.\nĆosić, koji je i predsjednik Saveza opština i gradova Republike Srpske, ističe da godinama unazad u kontinuitetu pokazuju da su opredijeljeni za saradnju sa nevladinim organizacijama u bilo kom sektoru djelovanja.\nNačelnik opštine Pale Boško Jugović rekao je da je konferencija prilika da opštinska uprava sumira rezultate saradnje sa nevladinim organizacijama.\n„Opština Pale prethodnih godina započela je određene zajedničke aktivnosti sa nevladinim organizacijama kroz RELOAD projekat i sliče aktivnosti, svi naši projekti su transparentni. Još postoji mnogo toga što treba uraditi, ali možemo reći da smo napravili značajne pomake“, istakao je Jugović.\nPrethodni članakStanković ostavio djela vrijedna življenja\nNaredni članakEpidemiološka situacija i dalje nepovoljna


Susret bosanske ministrice i saudijskog princa: Razgovaralo se i o nabavci vakcina\nTokom dužeg susreta konstatirano je da Bosna i Hercegovina i Kraljevina Saudijska Arabija imaju snažne veze, ali da postoji značajan prostor za unapređenje, posebno u oblasti ekonomije.\nDogovoren je nastavak razgovora na tehničkom nivou kako bi se olakšala ekonomska saradnja. Ministrica Turković je posebno izrazila zahvalnost Kraljevini Saudijskoj Arabiji na pomoći koju je ova zemlja pružila BiH tokom ratnog i perioda obnove.\nPrevious „Opel rekord“ prava atrakcija na ulicama Sanskog Mosta\nNext Kuda ideš, Aida proglašen najboljim balkanskim filmom\nAko građani Bosne i Hercegovine iz inostranstva žele ostvariti svoje biračko pravo i glasati i na predstojećim lokalnim izborima, obavezni su podnijeti prijavu Centralnoj izbornoj komisiji Bosne i Hercegovine najkasnije\nDanas je umrla srebrenička majka Nura Alispahić. Nura Alispahić je bila jedan od simbola borbe za istinu i pravdu za žrtve genocida u Srebrenici. Nurinog sina Azmira ubili su pripadnici\nInicijativa za smjenu zamjenice predsjednika Skupštine grada Novog Sada\n“Neprihvatljivo veličanje četničkih zločina u Višegradu” Odbornička grupa Lige socijaldemokrata Vojvodine (LSV) u Skupštini grada Novog Sada pokrenula je danas inicijativu za smjenu Branke Bežanov sa mjesta zamjenice predsjednika


O mozaiku Simonide u Gračanici i dalje oprečno\nDruštvo istoričara centralnog Kosova osudilo je postavljanje mozaika sa likom kraljice Simonide na kružnom toku u Gračanici, navodeći da to predstavlja skrnavljenje srpske nacionalne istorije. Gradonačelnik Opštine Gračanica kaže da postavljanje mozaika treba da izazove pohvale a ne kritike.\nČlan društva istroričara i profesor istorije u Gimnaziji u Lapljem Selu, Zorica Velić, za KIM radio je kazala da društvo istoričara smatra da Simonidi nije mesto na platou kružnog toka, jer je ona tu izložena gaženju. “Najoštrije osuđujemo takvo izrugivanje srpske istorije. Smatramo da odgovorni treba da prestanu sa omalovažavanjem. Dužni smo da se kao intelektualci i ljudi koji ovde žive oglasimo i ne dozvolimo ponižavanje naše istorije i kulture’, kazala je Velić. “Iznenađeni smo izjavom gradonačelnika Gračanice u kojoj kaže da Simonida nije Srpkinja. Pa da li to znači da joj je mesto na kružnom toku i da bude izložena gaženju. Ne znam koliko je gospodin informisan o sopstvenoj istroriji sobzirom da predstavlja albanske institucije’, kaže Velić. Ona je dodala da su oni možda imali dobru nameru, ali je namera toliko izvrnuta da je postala uvredljiva i smatra da su trebali da se konsultuju sa nadležnima iz kulturnih institucija kako bi to uradi kako treba. Gradonačelnik Gračanice Bojan Stojanović izjavio je za KIM radio reagujući na optužbe Udruženja istoričara da poštuje njihovo mišljenje ali je naglasio da se radi o ljudima koju su “do pre neki dan primali plate iz Vlade Kosova i koji sada kada im je to onemogućeno, podižu određene tenzije’. “Ja se ne ljutim na njih, svi oni koji imaju dobre namere znaju to da poštuju u ovom momentu kada iz zaborava vraćamo lik Simonide i mislim da u najmanju ruku zaslužujemo određene pohvale’, rekao je Stojanović. On je dodao da svi koji tu prolaze vide da mozaik nije izložen gaženju i da je namera bila da lik srpske kraljice ne može da se vidi slučajno u prolazu, već da mora da se priđe do mozaika. Stojanović smatra da bi ’pre trebala da dođe komisija iz ministarstva obrazovanja kako bi proverila šta su, oni koji napadaju, naučili decu za ovih deset godina, a ne da se bave nečim za šta nema nikakvih osnova za podizanje tenzija’.


Najava: Eparhijski dani od 7. do 11. februara | Trebinje Live\nNajava: Eparhijski dani od 7. do 11. februara\nU Trebinju će od 7. do 11. februara biti održani "Eparhijski dani", u organizaciji Eparhija Zahumsko-hercegovačke i primorske, a u okviru kojih će biti obilježena i slava Eparhije - Prenos moštiju Svetog Ignjatija Bogonosca, 11. februar.\nĐakon Branislav Rajković rekao je Srni da će u okviru "Eparhijskih dana" biti priređeni brojni bogoslužbeni, naučni i kulturno-umjetnički sadržaji.\n"Biće služene svete liturgije i organizovan obilazak manastira, muzeja, vinograda i vinarija. Takođe, priredićemo izložbu fotografija i obilježiti 20 godina postojanja časopisa Eparhije 'Vidoslov", precizirao je đakon Rajković.\nOn je istakao da će od 8. do 10. februara biti organizovan i simposion o temi "Teologija u javnoj sferi", u čijem radu će učestvovati eminentne ličnosti iz crkvenog i javnog života, među kojima su mitropolit crnogorsko-primorski Amfilohije, umirovljeni episkop zahumsko-hercegovački i primorski Atanasije, fra Mile Babić, Đorđe Vukadinović, Slobodan Antonić, Bogoljub Šijaković, Oleg Soldat, Petar Jevremović, Dejan Nikolić, Nino Raspudić i drugi.\nĐakon Rajković je naglasio da je centralna tema simposiona - mjesto hrišćanske teologije u savremenom svijetu i da li teologija može i treba da ima značaj u javnom životu, a ne samo unutar crkvene zajednice.\n"Prevazilazeći apriorne pozitivne ili negativne odgovore na ovo pitanje, namjera skupa je da kritički vrednuje aktuelno mjesto teologije u našem društvu i da pokuša da postavi smjernice za budućnost. Budući da tematika skupa prevazilazi teološke okvire, na skupu će učestvovati relevantni predavači koji će ovu temu osvijetliti iz četiri perspektive, a svakoj od njih biće posvećena posebna sesija", objasnio je Rajković.\nU subotu, 8. februara, biće održane prve dvije sesije "Teologija i politika" i "Teologija i kultura", a u ponedjeljak, 10. februara, i preostale dvije - "Teologija i nauka" i "Teologija i društvo", čime će simposion biti zaključen.\nPrema njegovim riječima, fokus simposiona nije samo na pitanju - šta teologija može pružiti savremenom svijetu, nego i šta svijet, odnosno javna sfera može da pruži teologiji, s obzirom da istinsko bogoslovlje iako se nadahnjuje iz vječnosti nikada nije aistorično i vankotekstualno.


Vučić stigao u zvaničnu posetu Indiji - Studio B\nVučić stigao u zvaničnu posetu Indiji\nVučić stigao u zvaničnu posetu Indiji Beta,Tanjug\nPolitikaPolitika Pocetna 09. 01. 2017. 20:00:53\nPredsednik Vlade Srbije Aleksandar Vučić stigao je danas u zvaničnu višednevnu posetu Indiji.Vučić: Ogromna perspektiva u razvoju odnosa sa Indijom\nPredsednik srpske vlade boraviće u Indiji do 13. januara, a tokom posete sastaće se predsednikom Vlade Indije Narendrom Modijem, potpredsednikom Vlade Ruske Federacije Dmitrijem Rogozinom, kao i sa ostalim učesnicima „Vibrant Gudžarat globalnom samitu“ (Vibrant Gujarat Global Summit), čija je centralna tema „Održivi ekonomski i socijalni razvoj“.\nVučić će sa Modijem prisustvovati otvaranju Samita, čija je centralna tema „Održivi ekonomski i socijalni razvoj“. Skup se održava u Gandinagaru, glavnom gradu indijske države Gudžarat.\n„Indijan ekspres“ precizira da će Vučić 11. januara u Mumbaju imati bilateralni susret i sa Devendrom Fadnavisom, premijerom Maharaštre, države sa 115 miliona stanovnika.\n„To što 31 godinu nismo imali ovakvu vrstu sastanaka, govori da smo nešto uspeli da uradimo“, rekao je Vučić, podsetivši da je Indija druga najveća zemlja na svetu po broju stanovnika.\nOn je naveo da će u Indiji razgovarati o dolasku indijskih investitora u Srbiju, te dodao da su predstavnici nekih naših firmi takođe zainteresovani za izlazak na njihovo tržiste.\nMeđu najvažnijim temama biće i unapređenje ekonomske saradnje i političkih odnosa, ali i vojnotehnička saradnja.\n„Mislim da imamo ogromnu perspektivu u razvoju ekonomskih odnosa i verujem da ćemo po vojnotehničkim pitanjima uspeti da obezbedimo značajnu saradnju, što doprinosi razvoju srpske ekonomije“, naveo je Vučić.\nNavodeći da je danas Indija jedna od zemalja sa nabrže rastućom ekonomijom, Vučić je rekao da Srbija to treba da iskoristi za veće prisustvo na indijskom tržištu.\nPremijer je naveo da je industrija traktora u Srbiji dobra prilika za Indijce, navodeći da Srbija posle mnogo godina može da pokrene tu granu industrije, ne samo za svoje tržište, već i za region i pojedine zemlje na istoku.\n„Važno je da otvorimo Srbiju prema Indiji, velikom tržištu, što nismo uspeli da napravimo u prethodnom periodu“, naveo je Vučić.


Zvizdić: Dogovor BiH s MMF-om sigurno neće propasti – BiGportal.ba\nPredsjedavajući Savjeta ministara BiH Denis Zvizdić kazao je večeras da kandidatski status za članstvo u EU prvenstveno zavisi od efikasnosti domaćih institucija, a ključna obaveza je profesionalno odgovoriti na pitanja iz Upitnika Evropske komisije. Očekujem da ćemo pripremiti odgovore, uime BiH, koji će onda biti upućeni na prevođenje, što će zahtijevati određeni vremenski period. Izvršit […]\nOčekujem da ćemo pripremiti odgovore, uime BiH, koji će onda biti upućeni na prevođenje, što će zahtijevati određeni vremenski period. Izvršit ćemo tu obavezu, tu je mnogo važnija kvaliteta odgovora nego brzina odgovaranja. Potom ćemo te odgovore uputiti prema Evropskoj komisiji, a bit će nakon toga važno lobirati kod naših prijatelja da bez dodatnih uvjeta BiH dobije kandidatski status koji će značajno unaprijediti odnose između BiH i EU – naglasio je Zvizdić za Dnevnik D Federalne televizije.\nUpitan za dogovor BiH s Međunarodnim monetarnim fondom, Zvizdić kaže da sasvim sigurno neće propasti, zato što sam taj aranžman nije u fazi početnog dogovaranja. – Govorimo o već dogovorenom, proširenom, trogodišnjem aranžmanu za BiH, koji je odobren upravo zbog činjenice da je naša država pokazala kredibilnost u realizaciji prethodnih uvjeta prije nego je sam aranžman dogovoren – istaknuo je.\nVijeće ministara BiH je oba puta kad smo poslali akcize u parlamentarnu proceduru uspješno i efikasno realiziralo svoj dio posla. Imamo kapacitet da to usvojimo opet, a usvajanje na Parlamentu je dominantno pitanje parlamentarnih stranaka koje čine koalicionu većinu na nivou BiH – naglasio je.\nNeophodno je zaustaviti jezik mržnje u BiH, ako želimo kreirati prosperitetno društvo – poručio je.\nMisli da je u BiH važno i dalje raditi na realizaciji Reformske agende, otvaranju radnih mjesta, pozivu investitorima da dođu u BiH, kao i stvaranju ambijenta da zadržimo mlade ljude u državi. Predsjedavajući Zvizdić kaže da nosi pozitivne utiske iz posjete i susreta što ih je prethodnih dana u Briselu imao sa mnogim od evropskih zvaničnika, a za 12. juli najavljuje Samit lidera zapadnog Balkana u Trstu za koji je BiH kandidovala projekte iz nekoliko oblasti.\nOčekuje da ih većina bude odobrena, što će značiti značajan iznos grant sredstava, ali i kvalitetna kreditna i druga investicijska sredstva za realizaciju tih projekata.


RTCG - Radio Televizija Crne Gore - Nacionalni javni servis :: Društvo :: Pitanja od zajedničkog interesa urediti ugovorom\n23. 09. 2020. 15:08 >> 15:09 0\nHRIŠĆANSKA ADVENTISTIČKA CRKVA-VLADA\nMinistarstvo za ljudska i manjinska prava posjetilo je danas sjedište Hrišćanske adventističke crkve koja u Crnoj Gori djeluje od 1921. godine godine. Diskutovana su brojna pitanja od zajedničkog interesa i zaključeno je da Hrišćanska adventistička crkva, koja spada u protestantske crkve, i Vlada Crne Gore trebaju zaključiti ugovor o uređenju odnosa, kako bi se u praktičnom smislu i svakodnevnom životu unaprijedilo uživanje prava građana koji pripadaju ovoj vjeri.\nZajednički je ocijenjeno da je neznanje pogubna kategorija kako u pogledu tolerancije tako i prihvatanja nepobitnih istorijskih činjenica od 1918. do danas.\nVlada Crne Gore Hrišćanska adventistička crkva MLJMP\nGrađani da se uključe u izradu Programa rada Vlade\nSamo tri ministarstva uradila sistematizaciju?\nRaspodjela budžetske rezerve da bude transparentnija


OVAKO IZGLEDA AERODROM U KABULU KOJI SU SINOĆ NAPUSTILE AMERIČKE TRUPE | Hayat.ba\nOVAKO IZGLEDA AERODROM U KABULU KOJI SU SINOĆ NAPUSTILE AMERIČKE TRUPE\nEkipa Anadolu Agency (AA) iznutra je snimila međunarodni aerodrom "Hamid Karzai" u Kabulu, koji je nakon 20-godišnje okupacije Sjedinjenih Američkih Država (SAD) došao pod kontrolu talibana.\nTalibani, koji sada kontrolišu aerodrom, otvorili su njegova vrata predstavnicima medija, dan nakon što je SAD potvrdio da je evakuacija američkih trupa iz te zemlje zvanično okončana. Tokom obilaska predstavnika medija moglo se primijetiti da su talibanske snage poduzele visoke sigurnosne mjere u i oko samog aerodroma.\nNa aerodromu je moguće vidjeti brojne putničke avione, ali isto tako i značajnu štetu na zgradi terminala. Primijećeno je kako talibanske snage, koje sad brinu za sigurnost aerodroma, koriste neka vojna vozila koja su ostavili američki vojnici.\nZnačajne količine različitih stvari su ostale razbacane po aerodromu iza Afganistanaca koji su pokušali napustiti zemlju nakon što su talibani preuzeli kontrolu nad glavnim gradom Kabulom. U razgovoru s novinarom AA, dužnosnici su potvrdili da su tragovi metaka na avionima na aerdromu uzrokovani vatrom koju su otvorili američki vojnici.\nJoš nije poznato kada će se aerodrom, koji je od vitalnog značaja za međunarodnu povezanost Afganistana, otvoriti za letove. Američka administracija se 29. februara ove godine obavezala povući sve svoje trupe iz Afganistana do 1. maja 2021., u sklopu sporazuma s talibanima u Dohi, glavnom gradu Katara.\nMeđutim, američki predsjednik Joe Biden, koji je preuzeo dužnost 20. januara 2021, najavio je da povlačenje neće stići do pomenutog roka, a zatim najavio da će biti završeno do godišnjice napada 11. septembra. Zauzevši glavni grad Kabul, talibani su preuzeli kontrolu nad gradom bez sukoba nakon što je predsjednik Ashraf Ghani napustio zemlju 15. augusta.\nPovlačenje američkih snaga iz Afganistana je završeno, potvrdio je sinoć komandant Centralne komande Sjedinjenih Američkih Država (CENTCOM) general Kenneth McKenzie.


Kako savremeni umetnici u svom radu definišu pojam domovine i da li se taj odnos promenio u odnosu na ranije shvatanje ljubavi prema domovini pitanja su na koja pokušavaju da daju odgovore autori izložbe „Ljubav prema domovini”. Postavka se može pogledati u Ustanovi kulture „Stari grad” u Kapetan Mišinoj ulici do 10. jula. Trideset vizuelnih umetnika različitih generacija i stvaralačkog senzibiliteta potrudilo se da ponudi svoj komentar na postavljena pitanja. Različitim medijima izražavanja, stilski i estetski oni iznose svoje mišljenje gde je i u kojoj je meri danas prisutan „popularan” izraz – ljubav prema domovini. Umetnik je, kako poručuju učesnici, kao neka vrsta filtera koji definiše stanje svesti celokupne nacije. On oseća, traje, stvara i svojim umetničkim radom predstavlja


24sata.info - U pucnjavi smrtno stradala S.T., identifikovan napadač za kojim se traga\nU pucnjavi smrtno stradala S.T., identifikovan napadač za kojim se traga\nAutor A. A. 05. 11. 2019. • 13:23\nU ulici Bosne Srebrene u sarajevskom naselju Nedžarići jutros u pucnjavi jedna osoba je smrtno stradala, a druga ranjena.\n- Od posljedica upotrebe vatrenog oružja od NN osobe smrtno je stradala ženska osoba inicijala S. T. 1980. godište, dok je, takođe ženska osoba, inicijala S.M. 1960. godište zadobila teže tjelesne povrede, te je zadržana na liječenju na Klinici za torokalnu hirurgiju i van je životne opasnosti - izjavio je za medije glasnogovornik MUP-a KS Mirza Hadžiabdić.\n- Radeći na rasvjetljavanju izvršenih krivičnih djela, u ovom momentu, kvalifikovanih kao ubistvo iz člana 166 i Izazivanje opće opasnosti s težom posljedicom iz člana 323 KZ FBiH, policijski službenici su identifikovali osobu koja je osumnjičena za ista, inicijala N.Č., te intenzivno preduzimaju mjere i radnje na njenom lociranju i lišenju slobode - rekao je Hadžiabdić.\n- Dovoljan je broj policijskih službenika Uprave policije MUP-a KS i PU Istočno Sarajevo na terenu te se aktivno traga za osumnjičenim koji je lociran ne jednom lokalitetu međuentiteske linije - dodao je glasnogovornik MUP-a KS te upozorio da je osoba za kojom se traga naoružana.


Gutereš: Ignoriše se nejednakost, pandemija prilika za svet | Restart Magazin\n18/07/2020 Urednik\tAntonio Guteres, UN\nGeneralni sekretar UN Antonio Gutereš optužio je danas svetske sile da ignorišu nejednakost u globalnim institucijama i pozvao na postizanje novog društvenog dogovora kako bi se stvorile jednake prilike za sve.\nGutereš je tokom onlajn predavanja na dan rođenja bivšeg predsednika Južnoafričke Republike Nelsona Mendele, rekao da je pandemija korona virusa stvorila “generacijsku priliku” za izgradnju ravnopravnijeg, održivog sveta.\nOn je ocenio da je pandemija, poput rendgenskih snimaka, otkrila “pukotine u krhkom kosturu društva koje smo izgradili”. “Ona otkriva zablude i neistine svuda: laž da slobodno tržište može da omogući zdravstvenu zaštitu za sve, fikciju da neplaćen rad nije rad, zabludu da živimo u postrasističkom svetu, mit da se svi nalazimo u istom brodu”, rekao je Gutereš, prenosi Rojters.\nOn je pozvao na novi globalni dogovor kako bi se osigurala pravičnija podela moći, bogatstva i prilika na međunarodnom nivou. “Zemlje koje su isplivale na vrh pre više od sedam decenija odbile su da razmišljaju o reformama, koje su potrebne da bi se promenio odnos moći u međunarodnim institucijama”, rekao je Gutereš, prenosi Rojters.\nGeneralni sekretar UN naglasio je da nejednakost počinje od vrha – u globalnim institucijama, te da rešavanje tog problema mora da počne od reforme tih institucija. On je ocenio da će novi društveni ugovor i globalni dogovor omogućiti mladima da žive dostojanstveno, osigurati da žene imaju iste prilike kao muškarci i zaštiti bolesne i pripadnike manjina i ranjivih grupa.\nUpozorio je na probleme populizma, nacionalizama, ekstremizama i rasizama koji će, kako je naveo, samo dovesti do dodatnih podela i nejednakosti u društvu, dodaje Vojs of Amerika. Za sebe je rekao da je “ponosni feminista” i pozvao na odbacivanje patrijarhata i prelazak na rodnu ravnopravnost. “Globalno, žene su isključene sa visokih pozicija u vladama i korporativnim odborima”, rekao je Gutereš. Ocenio je da rodna nejednakost škodi svima “jer nas sprečava da imamo koristi od inteligencije i iskustva celog čovečanstva”.\nGutereš je predložio razvoj mreža socijalne bezbednosti, koje uključuju univerzalnu zdravstvenu zaštitu i mogućnost univerzalnog osonovnog prihoda. On je pozvao vlada da sprovode afirmativne akcione programe i politike kako bi rešile pitanje “istorijske nejednakosti” u pogledu polne, rasne i etničke pripadnosti. Gutereš je dodao da “začarani krug” korupcije mora da se prekine.\nOn je istakao da se njegovim planom razmatraju i efekti klimatskih promena i pozvao na prelazak na “zeleniju ekonomiju” kako bi se zaštitila planeta i stvorila nova radna mesta.\n← U septembru izložba posvećena velikom Paji Jovanoviću\nIma li novca i volje da se medicinsko osoblje pošteno plaća? →\nSupruga Mihaela Šumahera izašla u javnost PRVI PUT od nesreće\nGutereš: Svet u 2020. ulazi sa novim sukobima i nesigurnošću


Orban: EK da ne podriva akcije svojih članica – Krstarica\nTanjug 22. novembra 2021. 11:28\nBUDIMPEŠTA – Premijer Mađarske Viktor Orban pozvao je danas Evropsku komisiju da suspenduje sve procedure koje bi mogle da podriju akcije država članica usmerene da zaštite teritorijalni i nacionalni integriteta i bezbednost građana.\nU pismu upućenom predsednici EK Ursuli fon der Lajen Orban je upozorio na situaciju koja se razvija na istočnim granicama EU, ukazavši da debatovanje EK i Mađarske „ostavlja neka ključna pitanja bez odgovora“, prenosi agencija MTI.\nOrban je predočio da u trenutnoj vanrednoj situaciji koja preti bezbednosti i teritorijalnom integritetu EU bloka „države članice ne mogu biti osporavane i kažnjavane zato što primenjuju održiva i proporcionalna rešenja za krizu koja preti svima“.\nPremijer Mađarske je podsetio da je u svojim zaključcima od 21. i 22. oktobra Evropski savet pozvao EK da predloži izmene „neoperativnog i zastarelog“ pravnog okvira EU i omogući zemljama članicama da pripreme „trenutni i odgovarajući odgovor“ za probleme sa izbeglicama i migracijom.\n„Možda bismo se svi mogli složiti da sadašnji pravni okvir ne pruža adekvatna pravna sredstva koja bi države članice EU izložene pritisku mogle da primene u kriznim situacijama“, ukazao je Premijer Mađarske Viktor Orban.


U BiH i 20 godina nakon rata veličina minski sumnjive površine ogromna | Visokoin.com\nU BiH i 20 godina nakon rata veličina minski sumnjive površine ogromna\nNevladina organizacija (NVO) “Inicijativa preživjelih od mina” podsjeća, povodom pete godišnjice stupanja na snagu Konvencije o zabrani kasetne municije, koja se obilježava 1. augusta, da se Bosna i Hercegovina još, dvije decenije nakon rata, suočava s negativnim uticajem mina, kasetne municije i eksplozivnih sredstava zaostalih iz rata.\nVeličina minski sumnjive površina još je ogromna i prevazilazi ukupnu površinu Sarajeva, Tuzle i Zenice.\nNažalost, redukcija minski sumnjive površine odvija se višestruko sporije od dinamike planirane državnom Strategijom protivminskog djelovanja 2009 – 2019, kontinuirano pokazujući pad učinka na godišnjoj osnovi od pet do 40 posto, u odnosu na prethodnu godinu.\nZa razliku od međunarodnih donatora, BiH je uspjela iz državnih i lokalnih izvora osigurati jedva nešto više od jedne trećine planiranih sredstava za provedbu Strategije protivminskog djelovanja.\nIz “Inicijative preživjelih od mina” ističu odgovornost međunarodnih donatora, koji su u potpunosti ispunili preuzete obaveze u finansiranju protivminskih aktivnosti.\nMeđutim, nažalost, nadležne državne institucije nisu adekvatno reagirale na ovaj problem, što bi dovelo do toga da sada se može razmišljati o realnijom roku za postizanje krajnjeg cilja, BiH bez mina, koji je planiran za 2019. godinu, a koji se ispostavio kao nerealan mnogo godina ranije.\nPozivaju stoga nadležne državne institucije da iskoriste najavljenu reviziju Strategije protivminskog djelovanja 2009 – 2019 koja bi trebala biti okončana do kraja godine, da naprave održiv plan kako bi ispunile preostale obaveze iz Konvencije o zabrani mina i Konvencije o zabrani kasetne municije te da predstave revidirani novi krajnji rok za čišćenje preostalih miniranih područja.\nDa bi se to desilo, bit će neophodno unaprijediti zakonodavni okvir koji regulira ovu oblast, osigurati finansijska sredstava za nesmetano odvijanje protivminskih aktivnosti, efikasnije koristiti postojeće resurse, odgovornije upravljati protivminskim aktivnostima, kao i aktivnije predstavljati BiH u globalnom pokretu za zabranu mina i kasetne municije.\nU ovom momentu posebno je bitna kvalitetna priprema revizije strategije i učešće nadležnog državnog ministarstva kao strateškog lidera, koji bi trebao osigurati integriranje protivminskih aktivnosti u razvojne strategije u drugim oblastima te tako pokušati smanjiti deficite u finansiranju protivminskih djelatnosti.\nTakođer je bitno da BiH bude zastupljena, na što je moguće višem nivou, na predstojećoj Revizijskoj konferenciji Konvencije o zabrani kasetne municije koja će biti održana početkom septembra u Dubrovniku, kao i da prezentira planove u postizanju krajnjeg cilja drugim državama članicama Konvencije, saopćeno je iz NVO “Inicijative preživjelih od mina”.


"Novosti": Kosovo ne može da tuži Srbiju\nMeđutim, čak i kada bi to uspeli, po mišljenju stručnjaka, Sud bi se gotovo izvesno proglasio nenadležnim.\nZamenik premijera privremenih kosovskih institucija Hašim Tači već duže vreme govori da Priština radi na pripremanju tužbe protiv Srbije za genocid nad Albancima, počinjen 1999, a pre dva dana poslanička grupa njegove partije podnela je Skupštini KiM predlog "Rezolucije o genocidu Srba".\nVanredni profesor Pravnog fakulteta Bojan Milisavljević kaže za "Novosti" da Kosovo ne može da podnese tužbu protiv Srbije iz više razloga.\nPrvi je taj što Kosovo nije ratifikovalo Konvenciju o genocidu, bez čega se ne može pokrenuti tužba za povredu prava po toj Konvenciji. A, ukoliko bi do ratifikacije došlo u narednom periodu, sledeća prepreka bi bila to što Priština govori o navodnim zločinima počinjenim 1999, a Kosovo je nezavisnost samoproglasilo 2008.\nâ€œÄŒak i kada bi Sud Kosovo tretirao kao državu, problem bi bila vremenska nadležnost, jer u vreme kada su se desili sporni događaji Kosovo nije bilo članica UN, niti je prihvatalo Statut Sudaâ€œ, kaže Milisavljević.\nPred MSP je, međutim, bilo slučajeva u kojima su strane u sporu bile zemlje koje u tom trenutku nisu bile članice UN (Nemačka, Švajcarska), ali su prihvatale deo Povelje UN koja se ticala Statuta Suda. Milisavljević, međutim, kaže da je tako nešto izvodljivo samo po posebnoj dozvoli SB UN.\nâ€œUkoliko bi Priština na taj način uspela da se obrati Sudu, onda bi sudije odlučivale imaju li nadležnost za slučaj, a nadležnost postoji samo ako je tužena strana prihvatila da uđe u spor, što, logično, Srbija neće uraditiâ€œ, smatra Milisavljević.\nOpasnost da Priština, mimo pristanka Beograda, izvede Srbiju na optuženičku klupu pomažući se nekim zajednički potpisanim sporazumima, prema oceni našeg sagovornika je isključena jer je ratifikujući Konvenciju o genocidu Srbija stavila rezervu na član 9. ovog dokumenta koji predviđa obavezujuću nadležnost MSP. To, zapravo, znači da tužena strana mora da bude saglasna sa pokretanjem procesa.\nOsim mogućnosti da se eventualni spor iznese pred MSP, prema rečima Milisavljevića, postoji opcija pokretanja arbitražnog postupka:\nâ€œTu je potreban arbitražni kompromis koji bi podrazumevao ugovor kojim se predviđa osnivanje arbitraže i izbor arbitara. Zato je teško zamisliti da će do toga doćiâ€œ, zaključuje Milisavljević.


Više stotina učesnika protesta “Protiv diktature” u Novom Sadu završilo je protestnu šenju ispred zgrade Pokrajinske vlade u centru tog grada, uprkos jakoj kiši koja je počela da pada kada je kolona bila na polovini svoje današnje rute.\nUčesnici su na kraju protesta skandirali “Sutra u podne” i najavili da će sutra, 19. aprila protest biti održan u podne ispred zgrade Pošte, gde će se priključiti radnicima tog javnog preduzeća, koji će stupiti u štrajk upozorenja.\nKolona se i danas zaustavila kod zgrade Javnog medijskog servisa Radio televizije Vojvodine (RTV), gde su tražili “slobodne medije” i ukazali da ta medijska kuća i dalje ne izveštava “u pravoj meri o protestima koji se dešavaju u Novom Sadu i širom Srbije”.\n“Imamo samo jednu poruku za upravu RTV – ostavke. Naš glas treba i mora da se čuje i nećemo da ćutimo”, rekao je student Miran Pogačar sa razglasa, posle čega su učesnici skandirali “Izlazite napolje”.\nOni su poslali poruku podrške ljudima koji protestuju u drugim gradovima Srbije, ali su rekli i da je “Novi Sad danas najjači grad, jer odoleva jakoj kiši”.\nBlokirane su neke od najvećih raskrsnica u gradu, a na jednoj od njih sa razglasa je puštena i pesma iz serije “Bolji život”, kada su učesnici poručili da “Žele bolji život danas, a ne da im sistem i diktatori kradu budućnost”.\nPodeljene su i diplome, odnosno “priznanja Protesta protiv diktature” svima koji su donacijama pomogli logistički deo organizacije, a na njima je pisalo “I ja sam Soroš, zbog zravog razuma i rušenja diktature”.\nNa protestu su deljene i nalepnice na kojima piše “Informer laže” i “Pink laže” na kojima se nalaze fotografije urednika tih medija Dragana J. Vučićevića i Željka Mitrovića.\nMeđu transparentima koje su nosili su – “Stop seksizmu” i “Doći će već jednom i taj 6. oktobar”, a skandiralo se – “Padni mi na grudi Neboša”, “Vučiću lopove”, kao i “Tajkuni i mafija, Vučićeva partija”.


Predstavljanje Indeksa transparentnosti lokalne samouprave - LTI 2020\nNajtransparentnije opštine i gradovi u Srbiji\nAmerička agencija za međunarodni razvoj (USAID) i organizacija Transparentnost Srbija (članica međunarodne mreže Transparency International) predstaviće 29. maja Indeks transparentnosti lokalne samouprave LTI 2020. TS je na osnovu 95 indikatora ocenila i rangirala transparentnost svih 145 opština i gradova u Srbiji.\nPozivamo medije na virtuelnu konferenciju za novinare u petak 29. maja 2020. u 11h na platformi Jitsi Meet, na adresi https://meet.jit.si/LTI2020 Direktan pristup je omogućen svim zainteresovanima iz programa za pretraživanje interneta (brauzera), ili putem aplikacije Jitsi Meet sa mobilnih telefona. Predstavljanje će moći da se prati uživo i preko You Tube kanala Transparentnost Srbija. TS će redakcijama dostaviti materijale pre početka konferencije i postaviće ih na sajt na stranicu posvećenu LTI.\n11:00 - 11:05 Pozdravne reči i uvodne primedbe - programski direktor Transparentnosti Srbija Nemanja Nenadić\n11:05 - 11:10 Poruka podrške, predstavnik USAID-a, direktorka Kancelarije za demokratski i ekonomski razvoj Shanley Pinchotti\n11:10 - 11:15 Poverenik za informacije od javnog značaja i zaštitu podataka o ličnosti Milan Marinović\n11:15 – 11:30 Predstavljanje LTI 2020 - saradnik TS Zlatko Minić\n11:30 – 11:45 Obraćanje predsednika/gradonačelnika tri najbolje rangirane JLS\nod 11:45 Pitanja i odgovori, diskusija\nNekoliko dodatnih informacija i metodoloških napomena\nIndeks transparentnosti lokalne samouprave LTI 2020 predstavlja istraživanje, ocenjivanje i rangiranje 145 jedinica lokalane samouprave i 25 gradskih opština u Srbiji, koje sprovodi Transparentnost Srbija. Ovo je četvrti put da TS sprovodi ovo istraživanje. Prema metodologiji TS, indeks transparentnosti se izračunava kao zbir poena dobijenih na osnovu odgovora na indikatorska pitanja, i kreće se u rasponu od 0 do 100. Ove godine, isto kao i u 2019, korišćeno je 95 indikatora (indikatorskih pitanja). Negativan odgovor donosi 0 bodova, a pozitivan 1 ili 2. Konkretnije, pitanja koja se odnose na pet najvažnijih indikatora transparentnosti („osnovni indikatori“) donose 2 poena za pozitivan odgovor i 0 za negativan, dok preostalih 90 pitanja donose 1 ili 0 poena.\nOdgovori na indikatorska pitanja su prikupljani pregledanjem zvaničnih internet prezentacija gradova, opština i gradskih opština. Korišćen je i drugi metod - direktan uvid, posetom svim uslužnim centrima i prostorijama lokalne uprave. Treća grupa izvora su bili odgovori iz samih JLS po zahtevima za pristup informacijama od javnog značaja. Četvrtu grupu izvora predstavljaju podaci pribavljeni od drugih relevantnih organa (Poverenik za informacije od javnog značaja, Agencija za borbu protiv korupcije). Svih 145 gradova i opština je rangirano zajedno, dok je 25 gradskih opština ocenjeno ali ne i rangirano, s obzirom na to da nemaju iste nadležnosti kao opštine.\nKonačni rezultat predstavlja status transparentnosti koji je procenjen u trenutku kada je verifikacija finalizirana. Stvarna transparentnost JLS, tj. na njihovim web sajtovima i u njihovim prostorijama, može se, dakle, razlikovati od statusa u trenutku podnošenja ovog izveštaja.\nVažno je napomenuti da loši rezultati u nekim kategorijama ne moraju nužno značiti i da je korupcija raširena u tim oblastima. Slično tome, dobri rezultati nikako ne garantuju da nema korupcije. Transparentnost je samo mehanizam za lakše otkrivanje ili sprečavanje korupcije; konačan uspeh ovih mehanizama zavisi i od mnogih drugih faktora. Takođe, nizak rezultat LTI ne znači nužno da je opština korumpiranija od neke druge koja ima viši LTI, i obrnuto. Činjenica je da bi nizak LTI trebalo da „probudi javnost“, kao i lokalnu upravu i menadžment, dok visoki LTI znače da će koruptivno ponašanje biti teže prikriti, odnosno da ga je lakše otkriti\nPodsećamo da je u prošlogodišnjem rangiranju, LTI 2019. na prvom mestu bilo Plandište sa 67 poena, a drugo mesto su podelili Novi Pazar i Paraćin sa 66.\nProjekat „Indeks transparentnosti lokalne samouprave“ sprovela je Transparentnost Srbija zahvaljujući podršci USAID-a. Svi izneti stavovi i mišljenja pripadaju isključivo Transparentnosti Srbija i ne moraju odražavati i stavove USAID-a


Raba brend - Reklamirajte se\nIzuzetno je dug ali i zanimljiv put nastanka mađarskog brenda „Raba“. Sve je započelo 28. decembra 1896. godine u 10 časova pre podne, kada je devet akcionara osnovalo kompaniju „Mađarski železnički vagoni i mašinski radovi“ (PLC).\nU prostorijama štedionice grada Đer (Győr), generalnoj skupštini štedionice tog dana je predsedavao Emil Lederer (Emil Léderer). Na generalnoj skupštini štedionice je odlučeno da se u kompaniju koja je osnovana, uloži kapitala od milion kruna. Trideset dvoosovinskih železničkih vagona nosivosti 15 tona, isporučeno je kompaniji Galicia-Carpathian Petroleum Plc. U periodu od naredne dve godine, ovom naručiocu je isporučeno čak 1000 železničkih vagona.\nZačetak stvaranja brenda „Raba“ započet je 28. decembra 1896. godine!\nGodine 1899. nova kompanija uspešno napreduje i počinje svoje proizvode izvoziti u Južnu Afriku, Egipat i Istočnu Indiju. Fabrika iz Đera počinje izvoz tramvaja za potrebe gradskog prevoza Antverpena i Amsterdama. Treba naglasiti kako je ova kompanija proizvela i vagone za podzemnu železnicu u Londonu.\n„PLC“ 1900. godine počinje proizvodnju putničkih železničkih vagona, kao i vagona namenjenih teretenom saobraćaju. Podzemna železnica iz Londona iste godine naručuje trideset kompozicija sa više jedinica. Naručeno je šezdeset šest putničkih vagona i sve ovo je dovelo i do prvog međunarodnog uspeha ove kompanije.\n„PLC“ 1900. godine počinje proizvodnju putničkih železničkih vagona!\nI onda dolazi do velike dileme, koja prevozna sredstva i koje vrste goriva će u budućnosti najviše biti korišćeni. Da li će to biti vozila na paru, benzin, električni automobili da li će se kao gorivo više koristiti benzin, nafta ili alkohol.\nFabrika železničkih vagona iz Đera u Mađarskoj od 1902. godine, snabdeva zajedničku vojsku limenim delovima i delovima vagona. Po projektu inženjera Koroknai i kapetana Tlaskala u Đeru je proizveden prvi mehanički pogon na sva četiri točka za vozilo koje će pokretati benzin. Treba napomenuti kako je u celom projektu, učestvovao i Ferdinand Porše (Ferdinand Porsche).\nFabrika železničkih vagona je 1905. godine uz ideje Janoša Čonkaša (János Csonka’s) i Donata Bankiša (Donát Bánki’s), proizvela prva četiri poštanska automobila. Čonkaš je rukovodio kompletnom proizvodnjom vozila. Fabrika 1910 godine započinje livenje čelika, a već 1914. godine livenje se obavljalo u otvorenoj peći, radi što kvalitetnije ali i povoljnije proizvodnje čelika.\nFabrika železničkih vagona je 1905. godine proizvela prva četiri poštanska automobila!\nI onda dolazi do velikog preokreta u poslovanju kompanije koja je do tada uglavnom proizvodila železničke vagone. Rukovodstvo kompanije 1913. godine, odlučuje da kupi licencu za automobil modela „Praha“. Ovaj tip automobila osmislio je František Kec (Frantisek Kec), inače glavni inženjer dizajna. Fabrika je započela proizvodnju kamiona tipa „B“ i putničkog automobila Raba Grand (RÁBA Grand), a ukupno je proizvela 500 vozila tipa B.\nI sada dolazimo i do izuzetno važne informacije u kojoj se saznaje da je rukovodstvo fabrike odabralo logo i tada donosi odluku o stalnom korišćenju loga Raba!\nRaba Alfa (RÁBA Alpha) prvi je putnički automobil, koji je ova fabrika proizvela 1914. godine. Tada dolazi do pauze u proizvodnji zbog ratnih dešavanja u Prvom svetskom ratu. Zatim se fabrika opredeljuje i za proizvodnju poljoprivrednih mašina pa je 1915. godine počela sa proizvodnjom pogonskih plugova sistema Praha. U proizvodnju su bila uvrštena i priključna vozila poput brusilica, vitlača i dresera, koja su se mogla priključiti i voziti sa prilagođenim Grand motorom. Do 1927. godine ova fabrika je proizvela i isporučila španskom, rumunskom i bugarskom tržištu 260 komada priključnih poljoprivrednih mašina.\nRaba Grand je bila proizvedena i u varijanti za prevoz 6 osoba, a ova vozila su za vreme Prvog svetskog rata proizvedena za razne vojne namene, ali i kao vozilo hitne pomoći. Interesantno je kako je za lične potrebe Karla IV proizvedeno specijalno vozilo.\nFabrika železničkih vagona je imala dodatni zamah u razvoju i to 1918. godine, kada je uz savremenu opremu raspolagala sa čak 300.000 kvadratnih metara poslovnog prostora. Posedovala je radionicu za izradu i održavanje alata, livnicu čelika i gvožđa, specijalnu laboratoriju za ispitivanje materijala, ali i sopstveni parni centar i elektranu odakle su isporučivali potrebnu energiju u proizvodnji.\nRÁBA Alpha je prvi putnički automobil koji je 1914. godine fabrika proizvela!\nEvo i proizvodnih grana koje je ova poznata fabrika razvila: vojna vozila, automobili, gvozdene i mostovne konstrukcije, kao i oprema za plug. Godine 1922. proizvedeno je vozilo sa mehanizmom za potrebe vožnje i rikverc, a posebnu zanimljivost je činio još jedan upravljač, koji je bio postavljen na zadnji deo vozila i još treba reći kako je za ovu inovaciju zaslužan Vilmoš Silađi (Vilmos Szilágyi). Ovo vozilo je bilo čudno vozilo u tom vremenu, a posebnost je bila mogućnost vožnje vozila u obrnutom smeru.\nNa Austrijsko-Mađarskoj turneji, automobil Raba je 1823. godine dobio srebrnu medalju. Do 1925. godine proizvedeno je oko 250 automobila ovog tipa, a dizajn lakog kamiona od 1,5 tone naručen je od strane pošte.\nEvidentna je od tada promena u tipu vozila koje je fabrika do tada proizvodila, tako da započinje sve ozbiljnija proizvodnja kamiona Raba. Fabrika železničkih vagona odlučuje 1927. godine da otkupi licencu za proizvodnju većih teretnih kamiona. Licenca je plaćena kompaniji Austro-Fiat i upravo je novi dizajn, zamenio sad već zastareli dizajn kamiona do 1,5 tone.\n1922. godine proizvedeno je vozilo sa mehanizmom za potrebe vožnje i rikverc!\nFabrika 1936. godine po prvi put umesto drvenog okvira, koristi zavarene čelične konstrukcije za potrebe kamiona nosivosti 2,5 tone, kao i specijalnih autobusa i kamiona sa pet brzina i nosivosti 3,5 tone. Godine 1937. fabrika kupuje licencu za M.A.N. četvorocilindrične dizel motore. Malo je poznato da je ova fabrika između 1940. i 1942. godine, proizvela 27 izviđačkih aviona Soliom i 29 aviona Foke Vulf (Focke-Wulf). Na žalost za vreme drugog svetskog rata, naročito 1944. Godine, veliki broj proizvoda je zaplenjen kao ratni plen, a iste godine fabrika je bombardovana uz velike štete.\nNakon završetka rata, pogone fabrike 28. marta 1945. godine, preuzima nova Sovjetska vlast. Zatim je započeta obnova fabrike, a početak je bio postavljanje parne dizalice težine 45 tona, a proizvodnja je nastavljena 1948. godine. Proizvodnjom putničkih automobila, prestaje interes za proizvodnjom poljoprivrednih mašina i priključaka. Mađarska auto industrija doživljava 1949. godine veliku reorganizaciju. Zanimljivo je da je kompanija Raba napravila u mestu Sobodsalaš (Szabadszállás), prvi aluminijumski most u Mađarskoj, drugi takav u Evropi, a četvrti most od aluminijuma na svetu.\nFabrika 1936. godine po prvi put umesto drvenog okvira, koristi zavarene čelične konstrukcije!\nVlada Mađarske 1963. godine otkupljuje licencu za proizvodnju dizel motora. I onda 17. juna 1969. godine, svečano je otvorena nova fabrika motora, a kamioni Raba nosivosti 16 tona promovišu se po prvi put na međunarodnom sajmu u Budimpešti. Osovina tipa 831 nagrađena je posebnom nagradom na Međunarodnom sajmu u Budimpešti. Kompanija Raba je oformila i centar znanja automobilskog regionalnog univerziteta (Automotive Regional University Knowledge Center), a ujedno je uvela i mogućnost kupovine deonica i to je potez koji je tada snažno ojačao lojalnost menadžmenta.


Kompromis za odlaganje problema - Dnevni list Danas\nPočetna » Politika » Kompromis za odlaganje problema\nKompromis za odlaganje problema\nPosle razgovora predsednika Srbije Borisa Tadića, premijera Vojislava Koštunice i predsednika Narodne skupštine Olivera Dulića, koji je održan u ponedeljak uveče, sagovornici Danasa ocenjuju da je izostanak teme političkog sporazuma sa EU s dnevnog reda, politički dogovor DS i DSS.\n0Piše: DanasOnline 13. februara 2008. 00.00\nDirektor Centra za proučavanje alternativa Milan Nikolić kaže za Danas da je DSS napravila kompromis u vezi s potpisivanjem političkog sporazuma sa EU, jer o predlogu ugovora koji je ponudila Evropa neće biti raspravljano u parlamentu, „a DS će i dalje tvrdo da se bori da Kosovo ostane u sastavu Srbije.\n– Osnovna razlika u stavovima između ove dve stranke sadržana u tome da li treba ići ka EU ukoliko ona prizna nezavisnost Kosova ili pošalje misiju je i dalje prisutna. Ta razlika može da predstavlja osnov za novu krizu, ako kosovski Albanci proglase jednostranu nezavisnost – objašnjava Nikolić.\nKako navodi Nikolić, moguće je da će uskoro biti aktivirana „prava ponuda“ sporazuma o stabilizaciji i pridruživanju sa EU, „jer će Holandija, po svoj prilici, dići ruke od veta“.\nZoran Stojiljković s Fakulteta političkih nauka kaže za Danas da zbog „neke vrste dogovora“ između tri predsednika na dnevni red nije uvrštena i tema o političkom sporazumu sa EU.\n– Političkom vrhu je sada bitno da se stabilizuje stvar oko zajedničkog stava u vezi s Kosovom, a posle toga će biti potpisan politički sporazum, jer on ne utiče na konačni status KIM – smatra Stojiljković.\nPo njegovom mišljenju, ako se oduži potpisivanje političkog sporazuma i sporazuma o stabilizaciji i pridruživanju EU, unutar Demokratske stranke i reformsko-građanskog bloka može doći do problema.


Stiven Majer (Intervju za Glas Amerike)\nSrpska strana treba da preusmeri razgovore na pitanje konačnog statusa Kosova\n“Srbi su nedavno sahranili Miloševića i mislim da bi svi trebalo da ga sahranimo, a ne da međunarodna zajednica i dalje bude talac situacije iz devedesetih godina kada je reč o Kosovu i Srbiji” rekao je profesor političkih nauka na Nacionalnom univezitetu za pitanja odbrane i stručnjak za Balkan, Stiven Majer u razgovoru sa Brankom Mikašinovićem\nMajer se osvrnuo na probleme sa kojima je srpska strana suočena na pregovorima o decentralizaciji i budućem statusu Kosova.\nStiven Majer: Na kraju treće runde pregovora o decentralizaciji Kosova, sve je jasnije da će srpska strana biti suočena sa najmanje šest “zamki” na predstojećim rundama.\nPrva je da su pregovori o decentralizaciji ustvari u funkciji de fakto aktivnosti u pravcu nezavisnosti. Druga je problem fleksibilnosti međunarodne zajednice, Kontakt grupe, a posebno SAD. Medjunarodna zajednica nije spremna da prilagodi ili promeni već predodređena gledišta i zbog toga je zauzela krut stav na koji bi trebalo uticati.\nTreća zamka sa kojom je srpska strana suočena jeste teza da bi fleksibilniji stav Srbije o Kosovu doprineo njenom bržem učlanjenju u Evropsku uniju i uopšte njenoj integraciji u zapadne strukture, što se, po mom mišljenju, neće dogoditi.\nČetvrta je da srpska strana mora biti veoma pažljiva u pogledu formulacije koju koristi u javnim saopštenjima, da sebe ne bi dovela u ćorsokak. Poslednjih nedelja sam primetio da se ta saopštenja odnose na samu nezavisnost ili temeljnu decentralizaciju, dok se zanemaruje konačni cilj - visoki stepen autonomije Kosova i suverenitet Srbije nad tom pokrajinom.\nPeto, kamen spoticanja se ogleda i u nesposobnosti srpske strane da pridobije i angažuje savezničke zemlje u Kontakt grupi, posebno Rusiju. Srpska strana bi, na primer, trebalo da spretno koristi izjave ruskog ministra inostranih poslova Lavrova o potrebi postizanja “univerzalnog rešenja” za Kosovo i o opasnosti od presedana koji bi bio postavljen nezavisnošću Kosova.\nŠesto, jedna od najvećih “zamki” je navodna potreba za brzim rešenjem kosovskog pitanja, do kraja ove godine. Vremenski rok je veštački isforsiran jer za to nema stvarne potrebe, a prihvatanjem ishitrenog rešenja srpska strana bi mogla da izgubi prednost koju ima.\nGlas Amerike: Šta bi srpska strana mogla da učini da bi sprečila takav razvoj dogadjaja?\nStiven Majer: Srpska strana treba da nastoji da tokom pregovora o decentralizaciji preusmeri razgovore na pitanje konačnog statusa. Naime, nemoguće je govoriti o smislenoj decentralizaciji pre nego što se zna ko ima suvereniet nad tom pokrajinom. Pregovori o decentralizaciji nisu cilj sami po sebi, već su deo pregovora o konačnom statusu i u kontekstu toga srpska strana mora da pokuša da ubedi međunarodnu zajednicu da bude fleksibilnija i otvorenija, i da pitanje kao što je podela Kosova ne bude automatski isključeno, jer stvarno nema logičnih razloga za to.\nGlas Amerike: Kakva logika stoji iza stava međunarodne zajednice da podela Kosova nije jedna od opcija?\nStiven Majer: Za takav stav međunarodne zajednice postoje tri osnovna razloga: međunarodna zajednica, posebno SAD, ubeđeni su da bi podela Kosova uspostavila presedan za druge regione, kao što su Republika Srpska, Čečenija, Kašmir itd, mada to nije posebno valjan razlog, jer ako Kosovo dobije nezavisnost otcepljenjem od Srbije, vi ste ustvari otcepili deo srpske teritorije.\nDrugo, mogućnost podele bi komplikovala i produžila pregovore, a SAD su posebno zaintereosovane da se pitanje statusa Kosova što pre reši i da napuste Balkan i prepuste ga Evropljanima. Pored toga, pošto SAD već dugo vremena zagovaraju stav da nema podele Kosova, odustajanje od takvog gledišta bi sada značilo baciti pod noge “politički ponos. ”\nI treće, u nekim krugovima međunarodne zajednice, posebno u SAD, postoji želja da se kazne Srbi zbog uloge u ratovima prošle decenije na prostoru bivše Jugoslavije.\nSrbi su nedavno sahranili Miloševića i mislim da bi svi trebalo da ga sahranimo i zaboravimo, a ne da međunarodna zajednica i dalje bude talac situacije iz devedesetih godina kada je reč o Kosovu i Srbiji – zaključuje Majer.\nVašington Voanews 05/04/2006


S-Kontrola Logistic d.o.o. je osnovana 2001 godine kao prva firma u Novom Sadu i među prvima u zemlji za pružanje usluga iz oblasti satelitskog praćenja i zaštite vozila.\nOd dana osnivanja stručan i iskusan tim radi na tome, da naši klijenti dobiju najbolju moguću uslugu. Shodno tome potpisan je ugovor sa kompanijom Secret Control kft iz Budimpešte, proizvođačem GPS uređaja pod imenom Navsky Nova. Spomenuti uređaji vrhunskog kvaliteta su se pokazali veoma pozitivno, kako na domaćem tržištu tako i u ostalim evropskim zemljama, o tome govori i činjenica da je od ovog proizvoda tokom godina prodato više od 20.000 komada.\nRadi proširivanja i poboljšavanja naših usluga od 2008 godine započeli smo saradnju sa Nemačkom firmom Falcom GmbH, koja je jedna od najvećih kompanija u svetu za proizvodnju GPS uređaja – godišnje iz fabrike Falcom izlazi više desetina hiljada proizvoda.\nTakođe od dana osnivanja neprestano i vrlo uspešno funkcioniše naš Dispečerski centar gde su smešteni centralni server računari, kojima upravljaju stručno obučeni dispečeri 365 dana u godini, 24 sata dnevno. Zahvaljujući njima naši korisnici ne treba da brinu o bezbednosti svojih vozila jer pomoću najsavremenije GPS/GSM tehnologije omogućeno konstantno praćenje svih vozila u kojima je ugrađen naš sistem.\nPored GPS uređaja za satelitsku zaštitu i praćenje putničkih i teretnih vozila vršimo prodaju klasičnih alarmnih sistema od poznate kompanije Quasar Electronics.


Proveravali postojeće i sticali nova znanja - Grad Prokuplje\nU prostorijama Sektora za vanredne situacije u Prokuplju, održan je trening za pripadnike specijalizovanih jedinica civilne zaštite za pružanje prve pomoći.\n-Organizator ovogodišnjeg treninga iz prve pomoći je prokupački Crveni krst. Pripadnici ove jedinice najvećim delom su zdravstveni radnici, izjavio je načelnik Sektora za vanredne situacije u Prokuplju Zoran Ristić i dodao da je dobro što se ovi treninzi organizuju kako bi se proverilo postojeće i steklo novo znanje.\nInstruktor prve pomoći u Crvenom krstu, Gordana Bjelić, napominje da pripadnici ove jedinice odgovorno i profesionalno izvršavaju sve zadatke.\n-Mere za zaustavljanje krvarenja, mere za sprečavanje šoka u okviru prve pomoći, kardiopulmonalna reanimacija, tehnika previjanja zavojem i trouglastom maramom i principi zbrinjavanja višestrukih povreda i njihovo rangiranje su oblasti koje su bile na programu današnjeg treninga, izjavila je ona i naglasila da su tokom praktičnog dela nastave, pripadnici pokazali izuzetno znanje i veštine.


Kina i Rusija: SAD su zemlja nejednakosti i torture policije\nKineski i ruski državni mediji iskoristili su policijsko ubistvo nenaoružanog 18-godišnjaka u mestu Ferguson u SAD koje je izazvalo u toj zemlji velike proteste, da uzvrate na kritike Vašingtona, ocenivši da su SAD zemlja nejednakosti i brutalne policijske taktike, prenosi agencija AP.\nI Kina i Rusija su već dugo na meti kritike SAD zbog svojih autokratskih političkih sistema, a agencija AP ocenjuje da su im događaji u Fergusonu dobro došli da uzvrate istom merom.\nSmrt 18-godišnjeg Afroamerikanca Majkla Brauna 9. avgusta, koga je ubio policajac belac, izazvala je rasne tenzije u prevashodno crnačkom\nFergusonu, u kojem su policajci uglavnom belci.\nU uvodniku u kineskom listu Global tajms (Global Times) navodi se da "nevidiljivi jaz" još razdvaja bele i crne Amerikance, kao i da zemlje treba da se bave rešavanjem svojih problema na svoj način, bez kritikovanja drugih.\nU Rusiji, državna televizijska stanica Rosija ističe policijsku upotrebu sile da bi bili zauzdani protesti u Fergusonu, šaljući latentnu poruku Rusima da bezbednosne snage na demokratskom Zapadu nisu manje brutalne ili netolerantne kada se radi o demonstracijama od Rusije, prenosi AP.\nKanal Raša tudej (Rušia Today) emitovao je intervjuu sa američkim profesorom i kritičarem vlade Markom Mejsonom, koji je proteste u\nFergusonu ocenio kao znak rasta finansijske nejednakosti i militarizacije američke policije.\n"Policija štiti bankare na Vol stritu, koji su vlasnici Gradske skupštine, Gradskog saveta, Kongresa i federalne vlade i predsednika SAD", rekao je Mejson za RT.\nAP navode da takođe postoje razlike između ruskog i kineskog praćenja događaja u SAD, koje su odraz zabrinutosti na domaćem terenu i njihovih odnosa sa Vašingtonom.\nDok se Rusija i SAD javno i oštro prepucavaju, Peking traži način da razvija stabilan odnos sa Vašingtonom u kojem je tretiran kao ravnopravan partner, navodi AP.\nPitanja rasizma i socijalnih nemira su takođe veoma osetljiva pitanja za Kinu, koja ima slične probleme u Sinđijangu, gde radikalna ujgurska manjina želi da se otcepi, ističe AP.\nAgencija dodaje da bi suviše otvorena kritika SAD po tom pitanju mogla da stvori prostor za kritičniji stav kineskih građana prema vlastitoj vladi, naročito kada se radi o njenom odnosu prema manjinama.


Školovanje u Rusiji za sva tri ciklusa studija - Easy Travel\nDa li ste znali da je Rusija jedna od najpristupačnijih zemalja za studente sa naših prostora?\nBilo da se radi o prvom, drugom ili trećem ciklusu studija, Rusija se ubraja među zemlje u kojima naši studenti imaju mogućnost da apliciraju za punu stpendiju koju svake godine dodjeljuje Vlada Ruske Federacije.\nMeđutim, čak i u slučaju da samostalno snosite troškove studija, bitno je naglasiti da je visina školarine znatno niža u odnosu na Evropu i Ameriku, dok su studijski programi veoma kvalitetni, te Vas po završetku studija dobro poziciraju na tržišu rada.\nApliciranje na željeni program\nImajući na umu koliko je bitna odluka o odabiru pravog studijskog programa, koliko sam aplikacioni proces može da bude iscrpljujući i stresan, pri čemu je tu i prilagođavanje na novu sredinu i kulturu, napravili smo paket usluga kojim ćemo Vam pomoći da što lakše prođete kompletnu proceduru.\ninformisanje o studijskim programima za sve cikluse studija\ninformisanje o uslovima apliciranja\ninformisanje o potrebnoj dokumentaciji, rokovima i koracima za slanje aplikacije\npodršku tokom aplikacionog procesa\npovezivanje sa studentima sa naših prostora koji su trenutno na studijama u Rusiji\nPrijavite se već danas i osigurajte svoju budućnost.\nZa više informacija o studiranju u Rusiji, pošaljete prijavu putem kontakt forme koju vidite u nastavku:\nškolovanje u Rusiji za sva tri ciklusa studijausavršavanje ruskog jezikapohađanje programa kratkoročnog stručnog usavršavanja


Rezultat pretrage Amanda Kvik\nČarobna priča o basnoslovnoj ljepoti, osvetoljubivom erlu i neobuzdanoj, nje ...\nZakora?ite u svet u kojem se iza najblistavijih iluzija skrivaju mra?ne tajne. Adelejd Blejk je pobegla iz privatnog sanatorijuma i uputila se u Plamenu uvalu. O?ajni?ki spremna za novi po?etak, prihvati?e posao u prodavnici biljnih ?ajeva koju ?esto pose?uju holivudske zvezde kada im zatreba lek ...\nNova uzbudljiva avantura, uzavrela od viktorijanske strasti i ogrnuta velom drevne misterije. Bez prebijene pare i na sigurnom putu da ostane usedjelica, Veni ...\nU ovoj očaravajućoj priči o misteriji i romansi, ljubavnici i privatni istražitelji ...\nLeo Drejk, ozlogla ...\nUsred noći, Vird ...\nNekada davno Olimpija Vingfild imala je slobodu da se posveti svojoj pravoj ljubavi: proučavanju starih legendi o zakopanom blagu. Međutim, po ...\nUzbudljiva romansa protkana misterijom čiji su junaci vrlo neobičan, neporecivo vatren i izuzetno skladan par, Tobajas Marč i njegova očaravajuća partnerka Lavinija Lejk. Poziv na seosku zabavu bio je savr ...\nDJEVOJKA S TAJNOM\nNeprikosnovena kraljica istorijske romanse Amanda Kvik vra?a ?itaoce u vreme kada su glamur i zavo?enje krili tajne i greh. Hotel Plamena uvala na obali Kalifornije pru ...


UDARNO: Rusija je napravila takav šok zaokret kojem se niko nije nadao da se najveće zapadne sile neće dugo oporaviti – DnevniZurnal\nUDARNO: Rusija je napravila takav šok zaokret kojem se niko nije nadao da se najveće zapadne sile neće dugo oporaviti\nby admin 10/02/2022, 02:21 1.4k Views\nKako je primetio ruski politikolog Anton Bredihin, Rusija ne da će pronaći, već je našla nove kupce za svoj gas, pri tom je napravila pravu pometnju po pitanju energetske situacije u Evropi.\nPrva u tom nizu je Ukrajina koja će sada morati da se obrati Mađarskoj za kupovinu gasa.\n„Upravo njoj će mađarski premijer Viktor Orban prodavati ruski gas, a Mađarska je dobila status ekskluzivnog ruskog gasnog čvorišta u Evropi.\nIstiče i gasni ugovor sa Poljskom. Groznicu u ovom pogledu doživljava i Moldavija.\nDakle, stvar očigledno nije ograničena na jednu dodatnu milijardu, oko čega su se dogovorili ruski predsednik Vladimir Putin i Viktor Orban“, objasnio je Anton Bredihin.\nPored toga, primetio je Bredihin, postoji i pitanje poskupljenja gasa za evropske „partnere”. Istovremeno, Rusija neće izgubiti ništa od nepuštanja Severnog toka 2. Politikolog je siguran da Rusiji čak i ne treba da pravi „zaokret ka Istoku i Kini“.\nIpak bez obzira na ovu situaciju, Rusija i Kina su se dogovorili o izgradnji još jednog gasovoda. Neki analitičari smatraju da će ovo biti veliki udarac za Evropu jer se može desiti da ruski gas umesto u Evropu ode u Kinu.\n„Evropljani će sve sami kupiti, samo po previsokim cenama“, zaključio je Anton Bredihin.\nČižov je ranije napomenuo da ruska kompanija Gasprom nije u obavezi da povećava isporuku gasnog goriva u zemlje EU. Preduzeće već isporučuje određene količine goriva iznad obećanih.\nSeverni tok 2 je gasovod od Rusije do Nemačke kapaciteta 55 milijardi kubnih metara godišnje. Krajem 2019. aktuelni predsednik SAD Donald Tramp potpisao je plan vojnog budžeta zemlje, koji je uključivao i uvođenje sankcija projektu. Po mišljenju stručnjaka, lansiranje „SP-2” će moći da ojača suverenitet Evrope, na čelu sa Nemačkom, ispred SAD.


Polovni Ginaf kamioni sa kranom oglasi za prodaju - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa kranom > Ginaf\nPolovna Ginaf kamioni sa kranom na prodaju\nOvo su rezultati pretrage polovnih Ginaf kamioni sa kranom mašina koje su za prodaju. Ginaf kamioni sa kranom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Ginaf kamioni sa kranom u Brend sekciji.\nGinaf 6x6 3335 S Without a craneGodina registracije: 2002-09, konfiguracija sekire: 6x6, Klasa emisije: Euro 3, Snaga motora: 381, Mjenjač: Manual gearbox, Spoljne dimenzije vozila: 0x2500x3800, Boja: White\nOvde je kompletna lista polovnih Ginaf kamioni sa kranom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ginaf kamioni sa kranom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Ginaf kamioni sa kranom koje Vas interesuju.


Zašto se bebe ne smeju odmah po rođenju - Bebiron.net - Kompletan vodič za trudnice, porodilje i roditelje.\nIskusni roditelji znaju da će proći neko vreme dok njihova beba ne počne da se osmehuje ali zašto je tako?\n,,Da bismo bili srećni, moramo da budemo sposobni da razmišljamo o nama samima“ objašnjava profesor Dastin Šajnost.\nPlaču i mršte se – dakle, pokazuju da njihovi mišići lica rade sasvim dobro, pa se onda postavlja pitanje: zašto je bebama potrebno malo više vremena da svoje lice razviju u osmeh? Najjednostavniji odgovor nauke glasi da je njihovim malenim mrežama neurona, koje im omogućavaju da prepoznaju osećaj sreće, potrebno neko vreme da se razviju i počnu da funkcnionišu.\nDetaljniji odgovor na ovo pitanje donosi nam jedan novopečeni tata, Danijel Baron, koji specijalizira psihijatriju na prestižnom američkom Univerzitetu Jejl. Kako bi dobio što precizniji odgovor, Danijel je konsultovao svoje kolege sa Univerziteta, a ovo je njihovo objašnjenje.\nAl Kaje, koji takođe specijalizira psihijatriju, ispričao je Danijelu o Frojdovom konceptu infantilne amnezije, koji se oslanja na ideju da nedostatak osećanja sreće kod novorođenčadi, koji rezultira nesmejanjem, dolazi kao posledica nemanja bilo kakvih, pa ni srećnih, uspomena. Naime, Frojd je krajem 19. veka skovao termin infantilna amnezija nakon što je uvideo da njegovi pacijenti nisu u stanju da se sete događaja iz ranog detinjstva. On je smatrao da uzrok tome leži u činjenici da su ovi ljudi potisnuli uznemirujuće, seksualne uspomene iz svog detinjstva (poput dojenja ili menjanja pelena). Frojdovo objašnjenje se pokazalo kao netačno, jer su ubrzo eksperimenti pokazali postojanje infantilne amnezije kod mnogih živih bića, pa i kod onih koji sasvim sigurno nisu potisnuli uznemirujuće uspomene, te da se infantilna amnezija objašnjava neseksualnim, neurobiološkim terminima.\nA evo i novije, popularne studije profesorke Ketrin Akers sa Univerziteta u Torontu koja to objašnjava. Naime, formiranje memorije zahteva stabilnu mrežu međusobno povezanih neurona, koja se, za neke vrste sećanja, nalazi unutar dela mozga koji se naziva hipokampus. Kod novorođenčadi, novi neuroni se vrlo često rađaju u procesu koji se naziva neurogeneza. Kod odraslih osoba, neurogeneza vremenom slabi, pa je ukupna mrežna struktura neurona stabilnija.\nAkers se potom zapitala da li mrežna nestabilnost neurona uzrokovana neurogenezom može da objasni činjenicu da novorođenčad imaju veoma lošu memoriju, dok odrasli pamte daleko bolje. Kako bi dobila odgovor na ovo pitanje, izvela je test na miševima: indukovala je proces neurogeneze kod starijih miševa i otkrila da oni zaista postaju veoma zaboravni. Sa druge strane, usporila je proces neurogeneze kod mlađih miševa, što je dovelo do toga da oni mogu da pamte više i bolje!\nOdgovor je jednostavan – neurogeneza, odnosno stvaranje novih neurona, dovoljno je da izazove infantilnu amneziju, čak i kod odraslih! Tako, da bismo mogli da se sećamo, naši neuroni moraju da kodiraju, a potom i da „prizovu“ uspomene.\nRečnikom neurobiologije, možda bebe nisu srećne, i samim tim se ne smeju samo zato što ne mogu da prizovu srećne uspomene.\nPostoji još jedno objašnjenje koje se takođe odnosi na razvoj mozga. ,,Da bismo bili srećni, moramo da budemo sposobni da razmišljamo o nama samima, dok nam za osećaj boli ili nesreće to ne treba,“ objašnjava profesor Dastin Šajnost iz Jejlovog Centra za istraživanje dece.\n„Da bismo bili srećni, moramo da znamo da smo srećni. Inicijalno nezadovoljstvo (naših beba) ne znači da one nisu srećne, već je pre svega reč o osećanjima poput gladan sam, mokar sam. Dakle, nije reč se o tome da bebe misle o, baš bih bio srećan kad ne bih sedeo u ovoj mokroj peleni“, dodaje Šajnost.\nUpravo je mogućnost da razmišljamo o našim osećanjima i željama, ili koncept self-referential thinking, povezan sa mrežom regije mozga koja se naziva mreža standardnog režima ili default mode network, i koja nije u potpunosti razvijena kod tek rođenih beba. Kako beba raste, tako i mozak, pa samim tim i ova mreža, postaju razvijeniji i funkcionalniji, pa bebe vremenom bivaju sposobne da razmišljaju o sebi, i naposletku, za osećaj sreće i osmeh.


Nikola Šainović kao "lični izaslanik" Slobodana Miloševića - Društvo - Dnevni list Danas\nPočetna » Društvo » Nikola Šainović kao „lični izaslanik“ Slobodana Miloševića\nNikola Šainović kao „lični izaslanik“ Slobodana Miloševića\nGlavni srpski pregovarač za Kosovo je bio Nikola Šainović, procena je Majkla Filipsa, bivšeg načelnika štaba šefa Kosovske verifikacione misije od novembra 1998. do povlačenja međunarodnih posmatrača 20. marta 1999. godine.\nDo takvog zaključka svedok je došao na osnovu Šainovićevog ponašanja na sastancima sa predstavnicima KVM, krajem 1998.\nDo takvog zaključka svedok je došao na osnovu Šainovićevog ponašanja na sastancima sa predstavnicima KVM, krajem 1998. i početkom 1999. godine. Šainović se, kaže Filips, predstavljao kao „lični izaslanik“ Slobodana Miloševića za Kosovo, na sastancima je sedeo odmah do šefa KVM Viljema Vokera i najviše je govorio, a ostalim članovima srpske delegacije je davao „smernice i uputstva“. Svedok smatra da se njegova moć videla i po tome što niko od drugih srpskih pregovarača na Kosovu pred početak sastanka „ne bi seo dok to ne učini Šainović“.\nOdgovarajući na pitanja branioca Tome File, Filips nije poricao da je Šainović zvanično bio predsednik Komisije savezne vlade za saradnju sa KVM, te da se sa tog položaja zalagao da dođe do političkog rešenja kosovske krize. No, i pored verbalnog zalaganja članova komisije za mirno rešenje i saradnju sa KVM, međunarodnim posmatračima je često bilo onemogućeno da obavljaju svoj posao, pre svega u pogledu slobodnog kretanja Kosovom, kaže svedok.\nPoput mnogih stranih diplomata i posmatrača koji su svedočili na suđenju „Kosovskoj šestorki“ političkih, vojnih i policijskih zvaničnika Srbije, Filips je ukazao je na to da je srpska strana koristila prekomernu silu odgovarajući teškom artiljerijom na napade OVK iz lakog naoružanja. Naveo je primer Mališeva koje je u novembru 1998. godine „doslovno sravnjeno sa zemljom“, a svi meštani proterani u okolna brda. Kaže da su srpski predstavnici, među kojima Nikola Šainović i Sreten Lukić, na svaku primedbu KVM da koriste „prekomernu silu“, odgovarali kako oni „moraju da štite interese Srba, pošto to ne radi OEBS.“\nKo je Ričard Grenel – specijalni izaslanik za Kosovo i privremeni šef svih američkih tajnih službi\nUNMIK za BBC: Osoblje UN-a ima imunitet od hapšenja


Poseta predsednika Vlade Francuske Manuela Valsa Srbiji 6. i 7. novembra doprineće jačanju saradnje dve zemlje u svim domenima, posebno ekonomskom, ocenila je danas abasadorka Francuske u Srbiji Kristin Moro.\nIstičući politički značaj posete, pre svega vezano za pregovore Srbije sa Evropskom unijom (EU), Moro je rekla da će Vals u Beogradupreneti podršku Francuske približavanju Srbije Uniji.\nPoseta premijera je vrlo značajna za francusko-srpske odnose, u godini koja je pozitivna u tom pogledu budući da su predsednik Srbije Tomislav Nikolić i premijer Aleksandar Vučić u maju i julu posetili Francusku, rekla je ambasadorka za agenciju Beta.\nGovoreći o komemorativnoj dimenziji posete, ambasadorka je rekla da je planirana ceremonija ispred spomenika zahvalnosti Francuskoj na Kalemegdanu.\nTo će biti prilika da "evociramo istorijski kontekst našeg prijateljstva, ali i u kojoj meri je to prijateljstvo pitanje današnjice i koliko se odražava na budućnost", rekla je ambasadorka.\nPrema njenim rečima, Vals će tokom posete razgovarati i sa studentima Beogradskog univerziteta i gradonalčenikom Beograda, a boravak će biti prilika i za susret sa gradjanima Srbije.\nIz francuske ambasade je najavljeno da je poseta Manuela Valsa "prva poseta nekog šefa francuske vlade demokratskoj Srbiji", u vreme kada ta zemlja, istorijski bliska s Francuskom, sprovodi ambiciozne reforme uprave i modernizacije, istovremeno se otvarajući ka normalizaciji odnosa sa susedima.\nPored poslovnog foruma, čiji je cilj jačanje trgovinskih odnosa Srbije i Francuske, najavljeno je i potpisivanje više bilateralnih ugovora, posebno u domenu saobraćaja i partnerstva javnog i privatnog sektora.


Saradnja Vojvodine sa ruskom pokrajinom - Politika - Dnevni list Danas\nPočetna » Politika » Saradnja Vojvodine sa ruskom pokrajinom\nSaradnja Vojvodine sa ruskom pokrajinom\nPokrajinska vlada je na današnjoj sednici, utvrdila Nacrt sporazuma između Vlade Arhangeljske oblasti (Ruska federacije) i AP Vojvodine o trgovinsko-ekonomskoj, naučno-tehnološkoj, socijalnoj i humanitarnoj saradnji.\n0Piše: Danas Online 25. aprila 2018. 12.05\nNacrt sporazuma sačinjen je u skladu sa uzajamnom zainteresovanošću obe strane za dalje produbljivanje i jačanje međuregionalnih veza, uz davanje posebnog značaja podršci preduzetništvu i privatnoj inicijativi, i uspostavljanju direktnih veza između poslovnih subjekata i organizacija. Planirano je da se strane dogovore o stvaranju zajedničkih preduzeća i drugih komercijalnih organizacija, u cilju razvoja i širenja trgovinsko-ekonomskih odnosa između Arhangeljske oblasti i Autonomne pokrajine Vojvodine, stoji u saopštenju pokrajinske vlade.\nPokrajinska vlada utvrdila je danas i Predlog pokrajinske skupštinske odluke o donošenju Prostornog plana područja posebne namene zaštićenih prirodnih dobara „Okanj bara“ i „Rusanda“, koja se nalaze kod Zrenjanina.\nRazlozi za donošenje prostornog plana za Okanj baru, koja je republičkog uredbom proglašena specijalnim rezervatom prirode i za „slano jezero“ Rusandu, koja je pokrajinskom uredbom proglašena za park prirode, proističu iz strateških prioriteta u oblasti zaštite, uređenja i unapređenja ovih prirodnih dobara, u kojima se nalaze staništa zaštićenih, čak i posebno zaštićenih biljnih i životinjskih vrsta, navodi se u saopštenju za medije.\nRusija, saradnja, VojvodinaNovi Sad\nKoliko je priroda Srbije zaštićena


► Đorđević: U toku projekat osnaživanja centara za socijalni rad\nOn je na konferenciji kazao da će ti centri za socijalni rad biti izgrađeni u skladu sa potrebama Srbije, kao i da će predstavljati primer dobre prakse u sveukupnom sistemu reformi.\nKonferencija se održava u okviru "Inicijativa za socijalnu dimenziju evropskih integracija", a koja okuplja oko 200 učesnika, uključujući predstavnike Ministarstva za rad, zapošljavanje, boračka i socijalna pitanja, Ministarstva za evropske integracije, Delegacije EU i ambasade Nemačke u Srbiji, direktore regionalnih i lokalnih nevladinih organizacija, predstavnike opština koje razvijaju programe, kao i članice regionalne Iris mreže.\nĐorđević je podsetio da je sredinom prethodne godine Ministarstvo za rad, zapošljavanje, boračka i socijalna pitanja započelo projekat pod nazivom "Inicijativa za socijalnu dimenziju evropskih integracija", kao i da je tokom regionalne konferencije koja je održana u novembru 2018. godine, potpisana Deklaracija o unapređenju socijalne politike na regionalnom nivou.\n"Inicijativom za socijalnu dimenziju evropskih integracija napravili smo zajednički korak napred. Verujemo da ona i Evropskoj uniji predstavlja jasan dokaz da su Republika Srbija i region Zapadnog Balkana potpuno posvećeni procesu integracija. Stepen razvijenosti u pojedinim segmentima socijalne zaštite donekle se razlikuje u zemljama potpisnicama ali su nam zajednički nasleđe i istorija, pa sam stoga uveren da su i izazovi koji stoje pred nama zajednički", rekao je Đorđević.\nOn je istakao da je u saradnji sa partnerima na ovom projektu, nemačkom humanitarnom organizacijom ASB, sproveden projekat u 15 opština u Srbiji, koje su na taj način postale deo regionalnog portfolija projekata i izrazio nadanje da će donatori u velikoj meri pokazati zainteresovanost za ulaganje


Kineski "Huavej" bi da ulaže u Srbiji\nKompanija "Huavej", najveći proizvođač telekomunikacione opreme u svetu, zainteresovana za ulaganja i proširenje svojih poslova u Srbiji. Premijer Srbije Ivica Dačić istakao je u današnjem razgovoru sa višim potpredsednikom kineske kompanije "Huavej" Ksi Guohuijem da je Vlada pokrenula snažne reforme sa cil\nKompanija "Huavej", najveći proizvođač telekomunikacione opreme u svetu, zainteresovana za ulaganja i proširenje svojih poslova u Srbiji.\nPremijer Srbije Ivica Dačić istakao je u današnjem razgovoru sa višim potpredsednikom kineske kompanije "Huavej" Ksi Guohuijem da je Vlada pokrenula snažne reforme sa ciljem oživljavanja privrede i da nastoji da uspostavi ekonomsku saradnju sa najvećim svetskim kompanijama.\nKompanija "Huavej", sa 160.000 zaposlenih, kao najveći proizvođač telekomunikacione opreme u svetu zainteresovana je za ulaganja i proširenje svojih poslova u Srbiji, gde ima desetak zaposlenih.\nNa današnjem sastanku posebno je bilo reči o učešću ove kompanije u novim projektima Ministarstva unutrašnjih poslova na organizaciono-tehničkim rešenjima sistema 112 - jedinstvenih pozivnih brojeva za policiju, vatrogasne službe i hitne slučajeve, navodi se u saopštenju.\nSledeća ⇨ Kineska kompanija CMEC želi u Osijeku graditi termoelektranu\nPrethodna ⇦ GODINA KONJA: Proslava Kineske nove godine u Beogradu!